pythainlp/thai-wiki-dataset-v4 huggingface dataset:
เขตอัครบิดรเวนิส

เขตอัครบิดรเวนิส  เป็นเขตอัครบิดรโรมันคาทอลิกที่ตั้งอยู่ภายในแคว้นเวเนโต ประเทศอิตาลี
เขตอัครบิดรเวนิสมีต้นกำเนิดมาจากมุขมณฑลโอลีโวโลซึ่งก่อตั้งมาตั้งแต่ปี ค.ศ. 774 ต่อมาในปี ค.ศ. 1091 ได้เปลี่ยนชื่อเป็นมุขมณฑลกัสเตลโล และในวันที่ 8 ตุลาคม ค.ศ. 1451 จึงถูกยกสถานะขึ้นเป็นเขตอัครบิดร โดยยุบเขตอัครบิดรกราโดมารวมกับเขตอัครบิดรเวนิสในเวลาเดียวกันนี้ พระสันตะปาปาในสมณสมัยต่อ ๆ มายังขยายอาณาเขตของเขตอัครบิดรออกไปอีก โดยให้ยุบมุขมณฑลเอกวีลีโอมารวมในปี ค.ศ. 1466 และยุบมุขมณฑลตอร์เชลโลมารวมอีกในปี ค.ศ. 1818
ปัจจุบันเขตอัครบิดรมีเวนิสมีพื้นที่ 874 ตารางกิโลเมตร แบ่งออกเป็น 128 เขตแพริช มีคริสต์ศาสนิกชนโรมันคาทอลิกอาศัยอยู่ 349,163 คน (สถิติปี ค.ศ. 2011) มีมหาวิหารนักบุญมาระโกเป็นอาสนวิหารประจำเขต อัครบิดรของปัจจุบันคือพระคาร์ดินัลฟรันเชสโก โมราเกลีย ซึ่งได้รับแต่งตั้งมาตั้งแต่วันที่ 31 มกราคม ค.ศ. 2012
อัครบิดรแห่งเวนิส.
ปัจจุบันมีอัครบิดรในคริสตจักรละตินอยู่ 5 ตำแหน่ง นอกจากอัครบิดรแห่งเวนิส ก็ได้แก่ อัครบิดรแห่งกรุงโรม อัครบิดรแห่งลิสบอน อัครบิดรแห่งอีสต์อินดีส์ และอัครบิดรละตินแห่งเยรูซาเลม 
ในประวัติศาสตร์คริสตจักรโรมันคาทอลิกมีอัครบิดรแห่งเวนิส 3 องค์ได้รับการประกาศเป็นนักบุญ ได้แก่ นักบุญโลเรนโซ จุสตีนีอานี และนักบุญจูเซปเป เมลคีออร์เร และนักบุญอันเจโล จูเซปเป รอนกัลลี และมี 3 องค์ได้เป็นพระสันตะปาปา คือ สมเด็จพระสันตะปาปาปิอุสที่ 10 สมเด็จพระสันตะปาปาจอห์นที่ 23 และสมเด็จพระสันตะปาปาจอห์น ปอลที่ 1 
ปริมุขมณฑล.
เขตอัครบิดรเวนิส มีสถานะเป็นอัครมุขมณฑลซึ่งมีปริมุขมณฑลในสังกัดรวมทั้งสิ้น 10 มุขมณฑล ได้แก่
กีฬาแห่งชาติ ครั้งที่ 41

กีฬาแห่งชาติ ครั้งที่ 41 หรือ เชียงใหม่เกมส์ จัดขึ้นที่จังหวัดเชียงใหม่ ระหว่างวันที่ 9-19 ธันวาคม 2555 โดยมีนักกีฬากว่าหมื่นคน จาก 77 จังหวัด เข้าร่วมการแข่งขัน มีการชิงเหรียญ 601 เหรียญทอง สำหรับพิธีเปิดการแข่งขันนั้น นายชุมพล ศิลปอาชา รองนายกรัฐมนตรี และ รัฐมนตรีว่าการกระทรวงการท่องเที่ยวและกีฬา เป็นประธานในพิธี โดยมี ณัฐพงษ์ เกษอินทร์ นักว่ายน้ำทีมชาติไทย เป็นผู้จุดคบเพลิง
รอบคัดเลือก.
ก่อนการแข่งขันรอบสุดท้าย เชียงใหม่เกมส์ มีการแข่งขันรอบคัดเลือก โดยแบ่งเป็น 5 ภาค คือ
ซึ่ง จะมีการแข่งขันคัดเลือกแบบรวมภาคอีกครั้ง ก่อนเข้าสู่การแข่งขันรอบสุดท้าย เชียงใหม่เกมส์
สัญลักษณ์การแข่งขัน.
แนวความคิด
สัตว์นำโชค.
ช้างเป็นสัญลักษณ์ประจำจังหวัด คือ รูปช้างเผือกในเรือนแก้ว หมายถึงความสำคัญ 2 ประการของจังหวัดซึ่งช้างเผือกคือ
ตารางการแข่งขัน.
มีการชิงชัย 601 เหรียญทอง จากเดิม 605 เหรียญทอง มีการตัดออกไป 4 เหรียญทอง เนื่องจากจำนวนนักกีฬาไม่เป็นไปตามระเบียบการแข่งขันกีฬาแห่งชาติ คือ
      เชียงใหม่ (เจ้าภาพ)
สรุปเหรียญรางวัล.
หมายเหตุ รายการที่ครองเหรียญร่วมกัน
เฉลิมไทยอวอร์ด ครั้งที่ 9

เฉลิมไทยอวอร์ด ครั้งที่ 9 เป็นกิจกรรมที่จัดโดยสมาชิกเว็บไซต์ พันทิปดอตคอม โต๊ะเฉลิมไทย เพื่อยกย่อง เชิดชู ผลงานดีเด่น ทางด้านภาพยนตร์ ตลอดปี พ.ศ. 2555 โดยผู้ได้รับการเสนอชื่อเข้าชิงและผู้ชนะในสาขาต่าง ๆ ได้มาจากการลงคะแนนเสียงของสมาชิกเว็บไซต์pantip ผู้มีสิทธิ์ออกเสียง ภายหลังมีการประกาศผลรางวัลขึ้นในวันที่ 11 มีนาคม พ.ศ. 2556
ผลรางวัลเฉลิมไทยอวอร์ด ครั้งที่ 9.
:: สาขาภาพยนตร์ต่างประเทศแห่งปี.
ผู้ชนะ
ผู้เข้าชิงอื่น ๆ
:: สาขาภาพยนตร์ไทยแห่งปี.
ผู้ชนะ
ผู้เข้าชิงอื่น ๆ
:: สาขางานกำกับภาพยนตร์แห่งปี (สำหรับภาพยนตร์ต่างประเทศ).
ผู้ชนะ
ผู้เข้าชิงอื่น ๆ
:: สาขางานกำกับภาพยนตร์แห่งปี (สำหรับภาพยนตร์ไทย).
ผู้ชนะ
ผู้เข้าชิงอื่น ๆ
:: สาขานักแสดงชายในบทนำจากภาพยนตร์ต่างประเทศแห่งปี.
ผู้ชนะ
ผู้เข้าชิงอื่น ๆ
:: สาขานักแสดงหญิงในบทนำจากภาพยนตร์ต่างประเทศแห่งปี.
ผู้ชนะ
ผู้เข้าชิงอื่น ๆ
:: สาขานักแสดงชายในบทนำจากภาพยนตรไทยแห่งปี.
ผู้ชนะ
ผู้เข้าชิงอื่น ๆ
:: สาขานักแสดงหญิงในบทนำจากภาพยนตรไทยแห่งปี.
ผู้ชนะ
ผู้เข้าชิงอื่น ๆ
:: สาขานักแสดงชายในบทสมทบจากภาพยนตร์ต่างประเทศแห่งปี.
ผู้ชนะ
ผู้เข้าชิงอื่น ๆ
:: สาขานักแสดงชายในบทสมทบจากภาพยนตร์ไทยแห่งปี.
ผู้ชนะ
ผู้เข้าชิงอื่น ๆ
:: สาขานักแสดงหญิงในบทสมทบจากภาพยนตร์ต่างประเทศแห่งปี.
ผู้ชนะ
ผู้เข้าชิงอื่น ๆ
:: สาขานักแสดงหญิงในบทสมทบจากภาพยนตร์ไทยแห่งปี.
ผู้ชนะ
ผู้เข้าชิงอื่น ๆ
:: สาขาบทภาพยนตร์ต่างประเทศแห่งปี.
ผู้ชนะ
ผู้เข้าชิงอื่น ๆ
:: สาขาบทภาพยนตร์ไทยแห่งปี.
ผู้ชนะ
ผู้เข้าชิงอื่น ๆ
:: สาขาภาพยนตร์แอนิเมชันแห่งปี.
ผู้ชนะ
ผู้เข้าชิงอื่น ๆ
:: สาขาภาพยนตร์ฉายจำกัดโรงแห่งปี.
ผู้ชนะ
ผู้เข้าชิงอื่น ๆ
:: สาขาภาพยนตร์นอกรอบแห่งปี.
ผู้ชนะ
ผู้เข้าชิงอื่น ๆ
:: สาขาการกำกับภาพในภาพยนตร์แห่งปี (กำกับภาพ/ถ่ายภาพ).
ผู้ชนะ
ผู้เข้าชิงอื่น ๆ
:: การลำดับภาพในภาพยนตร์แห่งปี (ลำดับภาพ/ตัดต่อภาพ).
ผู้ชนะ
ผู้เข้าชิงอื่น ๆ
:: สาขางานศิลป์ในภาพยนตร์แห่งปี (กำกับศิลป์/เครื่องแต่งกาย/แต่งหน้า).
ผู้ชนะ
ผู้เข้าชิงอื่น ๆ
:: สาขางานเสียงในภาพยนตร์แห่งปี (บันทึกเสียง/ตัดต่อเสียง).
ผู้ชนะ
ผู้เข้าชิงอื่น ๆ
:: สาขาดนตรีประกอบภาพยนตร์แห่งปี.
ผู้ชนะ
ผู้เข้าชิงอื่น ๆ
:: สาขาเพลงประกอบจากภาพยนตร์ต่างประเทศแห่งปี.
ผู้ชนะ
ผู้เข้าชิงอื่น ๆ
:: สาขาเพลงประกอบจากภาพยนตร์ไทยแห่งปี.
ผู้ชนะ
ผู้เข้าชิงอื่น ๆ
:: สาขาเทคนิคพิเศษทางภาพแห่งปี.
ผู้ชนะ
ผู้เข้าชิงอื่น ๆ
อาสนวิหารแวร์ซาย

อาสนวิหารแวร์ซาย  หรือชื่อเต็มว่า อาสนวิหารนักบุญหลุยส์แห่งแวร์ซาย  เป็นอาสนวิหารโรมันคาทอลิก เป็นที่ตั้งคาเทดราของมุขนายกประจำมุขมณฑลแวร์ซาย ตั้งอยู่ในเมืองแวร์ซาย ชานกรุงปารีส จังหวัดอีฟว์ลีน แคว้นอีล-เดอ-ฟร็องส์ ประเทศฝรั่งเศส สร้างตามพระบัญชาของพระเจ้าหลุยส์ที่ 15 แห่งฝรั่งเศส ในฐานะโบสถ์ประจำเขตแพริช ในสถาปัตยกรรมแบบโรโกโกอันวิจิตร เมื่อปี ค.ศ. 1754 เพื่ออุทิศแด่นักบุญหลุยส์แห่งฝรั่งเศส ต่อมาได้รับการยกฐานะเป็นอาสนวิหารแห่งการปฏิวัติฝรั่งเศสโดยการเลือกของมุขนายก เพื่อเป็นที่ตั้งของมุขมณฑลแวร์ซายแทนโบสถ์แม่พระแห่งแวร์ซาย และได้รับพิธีเสกเมื่อปี ค.ศ. 1843 โดยการเสกได้ล่าช้ามาถึง 3 สมัยของมุขนายก
หน้าบันของอาสนวิหารประกอบด้วยเสาแบบคอรินเทียนและเสาแบบดอริก ขนาบด้วยหอระฆังทั้งสอง โดยมีหอหลังคาโดมเป็นทรงปลายแหลมแบบ "บาลัสเตอร์" อยู่ตรงกลางเหนือแขนกางเขนของวิหาร บริเวณจุดตัดกลางโบสถ์
อาสนวิหารแวร์ซายได้ขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906
พระเจ้าโจวก้ง

พระเจ้าโจวก้ง  เป็นพระมหากษัตริย์รัชกาลที่ 6 ในราชวงศ์โจว ครองราชย์ในช่วงระหว่าง 922-900 ปีก่อนคริสต์ศักราช หรือ 917/15-900 ปีก่อนคริสต์ศักราช โดยประมาณตามประวัติศาสตร์โบราณของจีนเคมบริดจ์
เหรียญราชนิยม

เหรียญราชนิยม เป็นเหรียญที่สร้างขึ้นในรัชสมัยพระบาทสมเด็จพระมงกุฏเกล้าเจ้าอยู่หัว ใช้อักษรย่อว่า ร.น. ปัจจุบันพ้นสมัยการพระราชทานแล้ว
ประวัติ.
เหรียญราชนิยม เป็นเหรียญที่สร้างขึ้นในรัชสมัยพระบาทสมเด็จพระมงกุฏเกล้าเจ้าอยู่หัว ใช้อักษรย่อว่า ร.น. สำหรับพระราชทานแก่ผู้ที่ช่วยเหลือเจ้าหน้าที่ให้เป็นประโยชน์อย่างสำคัญ อันแสดงว่าผู้นั้นมีความปรารถนาและเต็มใจกระทำหน้าที่พลเมืองดี เข้าฝ่าอันตรายโดยไม่เกรงภัยที่อาจเกิดแก่ชีวิตของตนหรือได้เสี่ยงภัยช่วยผู้อื่นให้พ้นอันตราย แต่ต้องมิใช่เป็นการกระทำเพราะความจำเป็น หรือทำตามตำแหน่งหน้าที่ของตน
ลักษณะของเหรียญ.
เป็นเหรียญเงินรูปกลม ด้านหน้ามีพระบรมรูปพระบาทสมเด็จพระมงกุฎเกล้าเจ้าอยู่หัว มีอักษรจารึกพระปรมาภิไธยว่า มหาราชา ปรเมน์ทรมหาวชิราวุโธ สยามรัชกาล พุทธศาสนุ ปัตถัมภโก ด้านหลังจารึกอักษรว่า ทรงพระราชนิยมพระราชทาน ข้างบนมีห่วงห้อยกับแพรแถบสีดำและเหลือง กว้าง 3 เซนติเมตร สำหรับสตรีแพรแถบเป็นรูปแมลงปอ ไม่มีประกาศนียบัตร ประดับที่หน้าอกเสื้อเบื้องขวา
เหรียญกล้าหาญ

เหรียญกล้าหาญ เป็นเหรียญที่สร้างขึ้นในสมัยรัชกาลพระบาทสมเด็จพระปรเมนทรมหาอานันทมหิดล พระอัฐมรามาธิบดินทร รัชกาลที่ 8 สร้างขึ้นเมื่อปี พ.ศ. 2484 โดยใช้ชื่อย่อว่า ร.ก. โดยสร้างขึ้นตามพระราชกำหนดเหรียญกล้าหาญ พ.ศ. 2484 เพื่อพระราชทานเป็นบำเหน็จความกล้าหาญทดแทนเหรียญดุษฎีมาลา เข็มกล้าหาญ ต่อมาได้มีการปรับปรุงกฎหมายเกี่ยวกับเหรียญกล้าหาญ โดยยกเลิกกฎหมายฉบับเดิมและตราพระราชบัญญัติเหรียญกล้าหาญ พ.ศ. 2521 เพื่อบังคับใช้แทนที่ต่อมาจนถึงปัจจุบัน
ลักษณะของเหรียญ.
เหรียญกล้าหาญมีลักษณะเป็นเหรียญโลหะกลมรมดำ ด้านหน้ามีพระบรมรูปสมเด็จพระนเรศวรมหาราชกำลังทรงกระทำยุทธหัตถีกับราชศัตรู มีอักษรจารึกว่า “สมเด็จพระนเรศวรมหาราชกู้ชาติ” ด้านหลังมีอักษรจารึกว่า “เรากล้ารบเพื่อเกียรติศักดิ์ไทย” ตัวเหรียญห้อยกับแพรแถบสีแดงขาว กว้าง 3.5 เซนติเมตร ข้างบนมีเข็มโลหะรมดำรูปคทาจอมพลจารึกอักษรว่า “กล้าหาญ”
การพระราชทาน.
การพระราชทานเหรียญกล้าหาญตามพระราชบัญญัติเหรียญกล้าหาญ พ.ศ. 2521 กำหนดไว้ว่า เหรียญกล้าหาญนี้จะพระราชทานแก่ทหาร ตำรวจ หน่วยทหาร และผู้ที่กระทำหน้าที่อย่างทหารหรือตำรวจ ซึ่งได้กระทำการสู้รบอย่างกล้าหาญกับราชศัตรูตามหลักเกณฑ์ที่กระทรวงกลาโหมกำหนด ถ้าบุคคลหรือหน่วยทหารที่ได้รับพระราชทานเหรียญกล้าหาญกระทำการสู้รบอย่างกล้าหาญต่อมาอีก จะได้รับพระราชทานเครื่องหมายรูปช่อชัยพฤกษ์ทำด้วยโลหะสีทอง สำหรับติดที่แพรแถบต่อไปครั้งละ 1 เครื่องหมาย
กรณีที่บุคคลซึ่งสมควรได้รับพระราชทานเหรียญกล้าหาญตายเสียก่อนได้รับพระราชทาน จะได้พระราชทานแก่ทายาทโดยธรรมคนใดคนหนึ่งของผู้นั้น เพื่อเป็นเครื่องระลึกถึงความกล้าหาญของผู้ที่ล่วงลับไปแล้ว แต่ทายาทไม่มีสิทธิประดับเหรียญกล้าหาญดังกล่าว และถ้าผู้ได้รับพระราชทานหรือทายาทโดยธรรมผู้รักษาเหรียญกล้าหาญนั้น กระทำความผิดร้ายแรงหรือประพฤติตนไม่สมเกียรติอาจทรงเรียกคืนได้ ถ้าส่งคืนไม่ได้ด้วยประการใด ๆ ภายในกำหนดหนึ่งเดือน ต้องใช้ราคาเหรียญนั้น
บุคคลหรือหน่วยทหารซึ่งได้รับพระราชทานเหรียญกล้าหาญ ให้มีประกาศนียบัตร ทรงลงพระปรมาภิไธย ประทับพระราชลัญจกร
ผู้ที่ได้รับพระราชทาน.
บุคคล.
หมายเหตุ: ชั้นยศ พระนาม ชื่อและนามสกุล ของผู้ที่ได้รับพระราชทานเหรียญกล้าหาญ สะกดตามที่ปรากฏในราชกิจจานุเบกษา
หน่วยทหาร.
นอกจากการพระราชทานเหรียญกล้าหาญแก่บุคคลต่างๆ แล้ว ยังมีการพระราชทานเหรียญกล้าหาญแก่หน่วยทหารจำนวนหนึ่ง ซึ่งประกอบวีรกรรมในการรบและสงครามต่างๆ ดังนี้
เอสทีเอส-129

STS-129 เป็นภาจกิจกระสวยอวกาศของนาซ่าในสถานีอวกาศนานาชาติ เริ่มต้นในวันที่ 16 พฤศจิกายน ค.ศ. 2009 ในเวลา 14:28 EST และลงจอดในวันที่ 27 พฤศจิกายน ค.ศ. 2009 ในเวลา 09:44 EST บนรันเวย์ที่ 33 ในสถานที่จอดกระสวยศูนย์อวกาศเคนเนดี
STS-129 ได้มุ่งเน้นระยะส่วนประกอบสำรองนอกสถานี เที่ยวบิน 11 วันรวมเดินในอวกาศ 3 วัน อ่าวแน่ะดำเนินการสองขนาดใหญ่ ExPRESS Logistics Carrier ได้แก่ วัดการหมุนสำรอง 2 เครื่องมือ ถังไนโตรเจน 2 ชุด เครื่องสูบน้ำ 2 โมดูล ประกอบด้วยถังแอมโมเนีย การเสร็จสิ้นปฏิบัติภารกิจกระสวยอวกาศนี้เหลือหกเที่ยวบินที่เหลืออยู่จนถึงเสร็จสิ้นโครงการกระสวยอวกาศหลังจาก STS-135 ได้รับการอนุมัติในเดือนกุมภาพันธ์ ค.ศ. 2011
มิณทร์ ยงสุวิมล

นายแพทย์ มิณทร์ ยงสุวิมล (เกิด 8 เมษายน พ.ศ. 2542) ชื่อเล่น มิณทร์ เป็นนักร้องและแพทย์ชาวไทย มีชื่อเสียงจากการชนะการประกวดร้องเพลงในรายการ เดอะเทรนเนอร์ ปั้นฝันสนั่นเวที ปี 2 เป็นรายการเรียลลิตี้โชว์สำหรับเด็ก เริ่มจัดในปี พ.ศ. 2553 ออกอากาศทางโมเดิร์นไนน์ทีวี โดยให้เด็ก ๆ วัย 9-11 ปี เข้าฝึกฝนการร้องเพลงกับดาราผู้ฝึกสอน โดยจะมีโจทย์เพลงให้ในแต่ละสัปดาห์ และได้รับรางวัลชนะเลิศอันดับที่ 1 ของรายการ จากการโหวตของคนดู 
ประวัติ.
มิณทร์เคยศึกษาชั้นมัธยมที่โรงเรียนประชาคมนานาชาติ (International Community School)  และต่อมาได้สอบเทียบวุฒิม.6 เพื่อสอบเข้าคณะแพทย์ โดยสอบติดขณะมีอายุเพียง 16 ปี ปัจจุบันสำเร็จการศึกษาจาก คณะแพทยศาสตร์ศิริราชพยาบาล มหาวิทยาลัยมหิดล และเคยมีผลงานเพลงกับค่ายอาร์เอสมิวสิก และได้ย้ายเข้ามาเป็นศิลปินในสังกัด กามิกาเซ่ ในเครือของอาร์เอส ภายหลังมิณทร์เป็นนักร้องในสังกัด Muzik Move Records โดยได้ปล่อยซิงเกิลเพลง I'm So Sorry เมื่อวันที่ 6 สิงหาคม พ.ศ. 2563
กีฬากรีฑาในกีฬาแห่งชาติ ครั้งที่ 41

"กรีฑา" ในการแข่งขันกีฬาแห่งชาติ ครั้งที่ 41 เชียงใหม่เกมส์ มีการชิงชัย 47 เหรียญทอง
       เชียงใหม่ (เจ้าภาพ)
เกร็ดน่ารู้เกี่ยวกับการแข่งขัน.
สมาคมกรีฑาแห่งประเทศไทย ในพระบรมราชูปถัมภ์
คุณสมบัติของผู้เข้าร่วมการแข่งขัน
ธนาธร โล่ห์สุนทร

ธนาธร โล่ห์สุนทร (เกิด 17 มกราคม พ.ศ. 2519) ชื่อเล่น น็อต เป็นสมาชิกสภาผู้แทนราษฎรจังหวัดลำปาง สังกัดพรรคเพื่อไทย บุตรชายไพโรจน์ โล่ห์สุนทร อดีตรัฐมนตรีช่วยว่าการกระทรวงมหาดไทย
ประวัติ.
ธนาธร เกิดเมื่อวันที่ 17 มกราคม พ.ศ. 2519 เป็นบุตรนายไพโรจน์ นางรำไพ โล่ห์สุนทร มีพี่น้องรวม 5 คน คือ ตวงรัตน์, กิตติกร, ศรินทร, ณฐาพร และธนาธร ด้านครอบครัวสมรสกับนางสาวรภัสสรณ์ นิยะโมสถ สส.ลำปาง พรรคประชาชน เมื่อวันที่ 5 มกราคม พ.ศ. 2568
สำเร็จการศึกษาชั้นมัธยมศึกษา จากโรงเรียนเซนต์คาเบรียล ระดับปริญญาตรี สาขาเศรษฐศาสตร์ จากจุฬาลงกรณ์มหาวิทยาลัย ระดับปริญญาจนสำเร็จการศึกษาปริญญาโท สาขาการเมืองเปรียบเทียบ จากมหาวิทยาลัยนอตทิงแฮม
การทำงาน.
ธนาธร เข้าสู่งานการเมืองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้ลงสมัครรับเลือกตั้งสมาชิกสภาผู้แทนราษฎรจังหวัดลำปาง สังกัดพรรคพลังประชาชน และมีส่วนสนับสนุนสมโภช สายเทพ ลงสมัครรับเลือกตั้งซ่อมแทนกิตติกร โล่ห์สุนทร
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ลงสมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 89 แต่ไม่ได้รับเลือกตั้ง ต่อมาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงการคลัง
สมาชิกสภาผู้แทนราษฎร.
ธนาธร โล่ห์สุนทร ได้รับการเลือกตั้งเป็นสมาชิกสภาผู้แทนราษฎร 2 สมัย คือ
คดีความ.
วันที่ 21 มิถุนายน พ.ศ. 2559 ศาลฎีกาแผนกคดีอาญานักการเมืองตัดสินจำคุก 3 เดือน และปรับ 12,000 บาท ไม่ปรากฏว่า ผู้คัดค้านได้รับโทษจำคุกมาก่อน โทษจำคุกให้รอการลงโทษไว้มีกำหนด 1 ปีห้ามมิให้นายธนาธร ดำรงตำแหน่งทางการเมืองหรือดำรงตำแหน่งใดในพรรคการเมืองเป็นเวลาห้าปี นับแต่วันที่ 27 ตุลาคม พ.ศ. 2555
วันที่ 11 เมษายน พ.ศ. 2560 ศาลฎีกาแผนกคดีอาญานักการเมืองตัดสินจำคุก 3 เดือน ปรับ 12,000 บาท และลงโทษให้ไม่สามารถดำรงตำแหน่งทางการเมือง 5 ปี โดยโทษจำคุกให้รอลงอาญา ฐานจงใจไม่ยื่นบัญชีแสดงรายการทรัพย์สิน และหนี้สินและเอกสารประกอบต่อผู้ร้องภายในเวลาที่กฎหมายกำหนดกรณีเข้ารับตำแหน่ง กรณีพ้นจากตำแหน่งและกรณีพ้นจากตำแหน่งมาแล้วเป็นเวลาหนึ่งปี
การลงประชามติอธิปไตยหมู่เกาะฟอล์กแลนด์ พ.ศ. 2556

การลงประชามติว่าด้วยสถานภาพทางการเมือง จัดขึ้นในหมู่เกาะฟอล์กแลนด์ ระหว่างวันที่ 10-11 มีนาคม 2556 ชาวหมู่เกาะฟอล์กแลนด์ถูกถามว่า สนับสนุนการต่อสถานภาพเป็นดินแดนโพ้นทะเลของสหราชอาณาจักรหรือไม่ จากการที่อาร์เจนตินาเรียกร้องให้เจรจาเรื่องอธิปไตยของหมู่เกาะดังกล่าว
หากชาวหมู่เกาะปฏิเสธการต่อสถานภาพปัจจุบันของเขา อาจมีการลงประชามติครั้งที่สองว่าด้วยทางเลือกที่เป็นไปได้ ผลปรากฏว่า มีผู้มาลงคะแนน 91% ในจำนวนนี้ 99.8% ออกเสียงคงเป็นดินแดนของอังกฤษต่อไป โดยมีเสียงคัดค้านเพียงสามเสียง แบรด สมิธ ผู้นำกลุ่มสังเกตการณ์นานาชาติ ประกาศว่า การลงประชามติดังกล่าวเสรีและเป็นธรรม ตลอดจนดำเนินการตามมาตรฐานและกฎหมายระหว่างประเทศ แต่คำกล่าวนี้ไม่มีความเกี่ยวข้องเนื่องจากสหประชาชาติไม่รับรองการลงประชามติเนื่องจากไม่ได้จัดหรือดำเนินการภายใต้การอุปถัมภ์ของสหประชาชาติแต่จัดโดยสหราชอาณาจักรฝ่ายเดียวซึ่งละเมิดมติสมัชชาใหญ่แห่งสหประชาชาติ A/RES/31/49 ย่อหน้า 4 ที่ระบุว่า:
<templatestyles src="แม่แบบ:คำพูด/style.css" />"สมัชชาใหญ่ [...] 4. เรียกร้องให้ทั้งสองฝ่ายหลีกเลี่ยงการตัดสินใจที่อาจส่งผลให้สถานการณ์เปลี่ยนแปลงไปฝ่ายเดียวในขณะที่หมู่เกาะกำลังดำเนินการตามขั้นตอนที่แนะนำในข้อมติที่กล่าวข้างต้น [...]".
ลอริอุสเวิลด์สปอตส์อะวอดส์ 2013

ลอริอุสเวิลด์สปอตส์อะวอดส์ 2013  เป็นรางวัลที่ให้นักกีฬาที่ทำผลงานยอดเยี่ยมในปีที่ผ่านมา โดยงานประกาศรางวัลจัดขึ้นที่นครรีโอเดจาเนโร ประเทศบราซิล ในวันที่ 11 มีนาคม ค.ศ. 2013 ตามเวลาท้องถิ่นของประเทศบราซิล
20 ปี แก๊ง 3 ช่า

20 ปี แก๊ง 3 ช่าเป็นรายการวาไรตี้โชว์ฉลองครอบรอบ 20 ปี แก๊ง 3 ช่า ที่ออกอากาศครั้งแรกเมื่อวันที่ 10 มีนาคม 2556 โดยออกอากาศทุกวันอาทิตย์ เวลา 17.00 - 17.50 น. ออกอากาศทาง สถานีวิทยุโทรทัศน์กองทัพบกช่อง 5 ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) และนำมาออกอากาศอีกครั้งหนึ่งทาง เวิร์คพอยท์ ทีวี เริ่มออกอากาศวันอาทิตย์ที่ 5 พฤษภาคม 2556 เวลา 22.00 - 23.00 น.
รูปแบบรายการ.
รายการ 20 ปี แก๊ง 3 ช่า เป็นรายการวาไรตี้ฉลองครบรอบ 20 ปี แก๊ง 3 ช่า ที่จะนำเสนอ 8 ตอนพิเศษเท่านั้น โดยจะเริ่มออกอากาศวันที่ 10 มีนาคม - 28 เมษายน 2556 คอนเสิร์ตจากศิลปินชื่อดังที่มีชื่อเสียง แล้วมีการเล่นเกมที่เอานำรูปแบบเกมต่าง ๆ ที่เคยสร้างความฮาของรายการเวิร์คพอยท์ได้ร่วมมาเล่นสนุกสนานกัน และยังตบท้ายด้วยละคร 3 ช่ามาปิดท้ายรายการ
ช่วงของรายการ.
3 ช่า อะวอร์ดส.
ช่วง 3 ช่า อะวอร์ดส เป็นช่วงที่แก๊ง 3 ช่าจะมอบรางวัลให้แก่ศิลปินดารามาเปิดแสดงเวทีหรือบุคคลต่างๆ โดยจะมอบรางวัลในแต่สัปดาห์ละ 1 หรือ 2 สาขา หรือมากกว่านั้น และ มอบรางวัลให้ทั้งหมดทั้งสิ้น 15 รางวัล 15 สาขา
เกม 3 ช่า.
เป็นช่วงเกมที่แก๊ง 3 ช่า และเหล่าศิลปินดารารับเชิญมาร่วมเล่นเกม และที่นำเอารูปแบบเกมรายการต่างๆ ของเวิร์คพอยท์ที่เคยโด่งดังมาสร้างความฮาได้มาร่วมสนุกสนานกัน
3 ช่า ดวลคลิป.
เป็นช่วงที่เหล่าแก๊ง 3 ช่า ได้นำคลิปรายการยอดฮิตของเวิร์คพอยท์มาดวลกัน แก๊ง 3 ช่า คนไหนที่รับเลือกคะแนนจากผู้ชมในห้องส่งมากที่สุดคนนั้นได้รับรางวัลจากคุณปัญญา นิรันดร์กุล
ละคร 3 ช่า THE BEGINNING.
เป็นช่วงละคร 3 ช่า เป็นที่กำเนิดและจุดเริ่มต้นของเหล่าแก๊ง 3 ช่า โดยที่จะเสนอละคร 3 ช่า ของแต่ละคนว่า แก๊ง 3 ช่า มีที่มาจากไหน และอย่างไร ก่อนที่จะเข้ามาเป็นแก๊ง 3 ช่า และร่วมงานของบริษัท เวิร์คพอยท์ เอ็นเทอร์เทนเมนท์ จำกัด (มหาชน) เป็นครั้งแรก
<templatestyles src="Col-begin/styles.css"/>
เซกเตอร์วงกลม

เซกเตอร์แบบวงกลม (circular sector) หรือ เซกเตอร์วงกลม (circle sector) คือ ส่วนของแผ่นดิสก์ที่ล้อมรอบด้วยรัศมีทั้งสองและส่วนโค้งของวงกลม, เมื่อพื้นที่ขนาดเล็กเรียกว่าเป็นเซกเตอร์รอง (minor sector) และพื้นที่ขนาดใหญ่เป็นเซกเตอร์หลัก (major sector) ในแผนภาพ θ คือ มุมที่จุดศูนย์กลางมีหน่วยเป็น เรเดียน, r คือ รัศมีของวงกลมและ L คือความยาวส่วนโค้งย่อยของเซกเตอร์
เซกเตอร์ที่ประกอบด้วยมุมที่จุดศูนย์กลางที่มีขนาด 180 ° เรียกว่าเป็นรูปครึ่งวงกลม เซกเตอร์ที่ประกอบด้วยมุมที่จุดศูนย์กลางอื่น ๆ บางครั้งก็จะเรียกชื่อที่พิเศษออกไป เหล่านี้รวมถึงควอแดรนต์ (quadrants) (90 °), เซกซ์แทนท์ (sextants) (60 °) และ ออกแทนต์ (octants) (45 °)
พื้นที่.
พื้นที่ทั้งหมดของวงกลมคือ <math>\pi r^2</math> พื้นที่เซกเตอร์สามารถหาได้โดยการคูณพื้นที่ของวงกลมโดยอัตราส่วนของมุมและ <math>2 \pi</math> (เพราะพื้นที่เซกเตอร์เป็นสัดส่วนกับมุมและ <math>2 \pi</math> คือมุมสำหรับตลอดทั้งวงกลม):
<math>A =
\pi r^2 \cdot \frac{\theta}{2 \pi} =
</math>
พื้นที่ของเซกเตอร์ในแง่ของ <math>L</math> สามารถหาได้โดยการคูณพื้นที่โดยรวมทั้งหมด <math>\pi r^2</math> ด้วยอัตราส่วนโดยรวมของ <math>L</math> กับเส้นรอบวงโดยรวม <math>2\pi r</math>
<math>A =
</math>
อีกวิธีหนึ่งคือการพิจารณาพื้นที่นี้อันเป็นผลมาจากอินทิกรัลดังต่อไปนี้:
<math>A =
</math>
การแปลงมุมศูนย์กลางให้กลายเป็นองศา ทำได้โดย
<math>A = \pi r^2 \cdot \frac{\theta ^{\circ}}{360}</math>
เส้นรอบรูป.
ความยาวของเส้นรอบรูปของเซกเตอร์คือผลรวมของความยาวส่วนโค้งและรัศมีทั้งสอง:
<math>P
= L + 2r
= \theta r + 2r
= r \left(\theta + 2 \right)</math>
เมื่อ "θ" เป็นเรเดียน
จังหวัดพระนคร

จังหวัดพระนคร เป็นจังหวัดในอดีตของประเทศไทย ตั้งอยู่ทางฝั่งตะวันออกของแม่น้ำเจ้าพระยา มีขึ้นในช่วง พ.ศ. 2408–2515 ก่อนที่จะรวมกับจังหวัดธนบุรี เป็นกรุงเทพมหานครในปัจจุบัน
ประวัติ.
จังหวัดพระนคร ก่อตั้งขึ้นเมื่อ พ.ศ. 2408 มีเขตการปกครอง 13 อำเภอ เดิมมีฐานะเป็น อำเภอชนะสงคราม ขึ้นกับกรมนครบาล มีที่ว่าการอำเภอตั้งอยู่ที่ถนนจักรพงษ์ ติดกับวัดชนะสงครามราชวรมหาวิหารด้านเหนือ
ในวันที่ 15 ตุลาคม พ.ศ. 2458 ได้มีประกาศยกเลิกอำเภอชั้นในแต่เดิมและตั้งอำเภอชั้นในขึ้นใหม่ 25 อำเภอ
ต่อมาในวันที่ 12 มีนาคม พ.ศ. 2471 รัชสมัยพระบาทสมเด็จพระปกเกล้าเจ้าอยู่หัว ได้มีการรวมพื้นที่อำเภอพาหุรัด อำเภอสำราญราษฎร์ อำเภอพระราชวัง และอำเภอชนะสงครามเป็นอำเภอเดียวกัน เรียกว่า อำเภอพระนคร ตามประกาศยุบรวมอำเภอและกิ่งอำเภอในจังหวัดพระนครและธนบุรี (ภายหลังได้ยุบอำเภอสามยอดและอำเภอบางขุนพรหมเข้ามารวมด้วย) และในปี พ.ศ. 2515 ได้มีประกาศคณะปฏิวัติจัดระเบียบการปกครองในเขตนครหลวงใหม่ อำเภอพระนครจึงได้รับการเปลี่ยนแปลงฐานะเป็น เขตพระนคร กรุงเทพมหานคร
อาสนวิหารแรน

อาสนวิหารแรน  หรือชื่อเต็มว่า อาสนวิหารนักบุญเปโตรแห่งแรน  เป็นอาสนวิหารโรมันคาทอลิกและเป็นที่ตั้งของอัครมุขนายกประจำอัครมุขมณฑลแรน ตั้งอยู่ในเขตเมืองแรนในจังหวัดอีเลวีแลน แคว้นเบรอตาญ ประเทศฝรั่งเศส สร้างขึ้นเพื่ออุทิศแด่นักบุญเปโตร 
อาสนวิหารแรนได้รับการขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906
ประวัติ.
สถานที่ตั้งของอาสนวิหารเคยเป็นที่ตั้งของอาสนวิหารเก่าแก่มาตั้งแต่สมัยช่วงคริสต์ศตวรรษที่ 6 โดยเป็นที่ตั้งของมุขมณฑล ซึ่งต่อมาได้ถูกแทนด้วยอาคารทรงกอทิกในช่วงคริสต์ศตวรรษที่ 12 ซึ่งต่อมาภายหลังในปี ค.ศ. 1490 หอระฆังและหน้าบันวิหารฝั่งทิศตะวันตกได้ถล่มลง ส่วนหน้าบันและหอระฆังที่ทำจากหินแกรนิตอย่างเห็นอยู่ในปัจจุบันนั้นเป็นรูปแบบสถาปัตยกรรมคลาสสิกที่ถูกสร้างใหม่โดยกินเวลาสร้างประมาณเกือบ ๆ สองร้อยปี โดยการก่อสร้างแบ่งเป็นช่วงใหญ่ ๆ ทั้งหมด 4 ช่วง โดยชั้นล่างสุดสร้างระหว่างปี ค.ศ. 1541 ถึง ค.ศ. 1543 ต่อมา ค.ศ. 1640 ถึง ค.ศ. 1654 (โดยตูว์กาล การิส) ช่วงต่อมาระหว่างปี ค.ศ. 1645 ถึง ค.ศ. 1678 (โดยปีแยร์ กอร์บีโน) และท้ายสุดผู้ที่สร้างหอระฆังทั้งสองจนสำเร็จ คือระหว่างปี ค.ศ. 1679 ถึง ค.ศ. 1704 โดยฟร็องซัว โอเก ด้วยความสูงที่ 48 เมตร และมีตราลัญจกรประจำพระเจ้าหลุยส์ที่ 14 แห่งฝรั่งเศส ตั้งอยู่ระหว่างหอระฆังทั้งสอง 
ต่อมาได้เกิดอัคคีภัยครั้งใหญ่ในปึ ค.ศ. 1720 อาสนวิหารแรนได้รอดจากเพลิงไหม้มาอย่างปาฏิหาริย์ โดยเพลิงได้ลุกลามมาในบริเวณใกล้เคียงห่างไปเพียงไม่กี่สิบเมตรจากตัววิหาร ซึ่งต่อมาส่วนแขนกางเขนและบริเวณร้องเพลงสวดที่ชำรุดมาแต่เดิมได้ถล่มลงกลางพิธีมิสซาในปี ค.ศ. 1754 และในที่สุดจึงได้มีการสร้างวิหารด้านในใหม่ทั้งหมด ยกเว้นเพียงส่วนหน้าบันและหอระฆังที่เพิ่งสร้างเสร็จไว้เท่านั้น โดยเริ่มรื้อถอนและก่อสร้างในปี ค.ศ. 1762 หลังจากได้รับพระบรมราชานุญาตจากพระเจ้าหลุยส์ที่ 15 ในแบบสถาปัตยกรรมแบบนีโอคลาสสิก โดยได้ทำการรื้อถอนอาคารเดิมเสร็จสิ้นในปี ค.ศ. 1768 และต่อมาได้ประสบปัญหาเงินทุนอย่างหนัก จนในที่สุดการก่อสร้างได้เริ่มขึ้นเมื่อ ค.ศ. 1787 และหยุดชะงักลงในระหว่างช่วงการปฏิวัติฝรั่งเศส จนในที่สุดกลับมาสร้างต่อเมื่อปี ค.ศ. 1816 จนเสร็จสิ้นในปี ค.ศ. 1844 
อาสนวิหารแรนเป็นอาสนวิหารในรูปแบบผสมผสานระหว่างนีโอคลาสสิก (ตัวอาคาร) เหนือจุดตัดกลางโบสถ์มีโดมและรูตรงกลางโดม กับสถาปัตยกรรมคลาสสิก (หน้าบันและหอระฆังคู่)
ในระหว่างการรื้อถอนและก่อสร้างนั้น ได้ใช้โบสถ์แม่พระและนักบุญเมอแลนเป็นอาสนวิหารแทน (pro-cathedral) ชั่วคราว
พรหมัน

ตามความเชื่อในศาสนาฮินดู พรหมัน (อ่านว่า "พฺรม-มัน") คือความเป็นจริงสูงสุด เป็นสิ่งสัมบูรณ์ ไม่มีรูปร่าง ไร้ขีดจำกัด เป็นพระวิญญาณบริสุทธิ์ เป็นที่มาและจุดหมายปลายทางของสรรพสิ่งในสกลจักรวาล 
คัมภีร์อุปนิษัทระบุว่าสรรพสัตว์รับรู้พรหมันได้ใน 2 ลักษณะ คือ 
ปรัชญาฮินดู.
ปรัชญาฮินดูแต่ละสำนักอธิบายลักษณะของพรหมันแตกต่างกันไป
ฝ่ายอไทฺวตะ เวทานตะ ตีความว่า นิรคุณพรหมันเท่านั้นเป็นพรหมันแท้ ส่วนสคุณพรหมันเป็นพรหมันเทียม เพราะเป็นพลังที่ออกมาจากนิรคุณพรหมันเพื่อมาเกี่ยวข้องสัมพันธ์กับโลกเท่านั้น โดยพลังในทางสร้างเรียกว่า รชะคุณ (พระพรหม) พลังทางธำรงรักษาเรียกว่า สัตตวะคุณ (พระวิษณุ) พลังในทางทำลายล้างเรียกว่า ตมสะคุณ (พระศิวะ) พลังทั้งสามนี้เรียกโดยรวมว่า ตรีมูรติ
ฝ่ายวิศิษฏาไทฺวตะ เวทานตะ อธิบายว่า นิรคุณพรหมันและสคุณพรหมันเป็นพรหมันแท้อันเดียวกัน เพียงแต่มี 2 ลักษณะ
เฟร็วยา

ในตำนานนอร์ส เฟร็วยา  เป็นเทพีแห่งความรัก ความงาม ความอุดมสมบูรณ์ ทอง ไสยเวท สงคราม และความตาย นางเป็นเจ้าของสร้อยบรีซิงกาเม็น (Brísingamen) นางสวมเสื้อคลุมขนเหยี่ยว ขี่รถลากที่เทียมด้วยแมวสองตัว พร้อมติดตามด้วยหมูป่าฮิลดิสวีนี (Hildisvíni)
เฟร็วยามีสามีชื่อโอเดอร์ (Óðr) มีลูกสาวสองนางคือโนสส์ (Hnoss) และเกร์เซมี (Gersemi) นางมีพี่ชายร่วมบิดามารดานามว่าเฟรอือร์ โอเดอร์ผู้เป็นสามีได้หายตัวไปบ่อย ๆ เฟร็วยาร้องไห้เป็นทองสีแดง น้ำตาของเธอร่วงตกลงไปยังพื้นโลกและเปลี่ยนเป็นสายแร่ทองคำ เธอได้ออกตามหาสามีภายใต้ชื่อปลอม "Gefn", "Hörn", "Mardöll", "Sýr", "Valfreyja" และ "Vanadís"
เฟร็วยาเป็นเทพีในวงศ์วานีร์ นางปกครองลานโฟลกวังเกอร์ (Fólkvangr) ที่จะรับเอาวิญญาณนักรบครึ่งหนึ่งที่ตายในสนามรบ ขณะที่อีกครึ่งหนึ่งจะไปยังโถงวัลฮ็อลล์ของจอมเทพโอดินน์ โถงโฟลกวังราเป็นที่ตั้งของห้องประทับเซ็สส์รูมนีร์ (Sessrúmnir) 
ชื่อเฟร็วยามีการสะกดที่หลากหลาย "Freya", "Frejya", "Freyia", "Frøya", "Frøjya" และ "Freia"
ซูซูกิ คิซาชิ

ซูซูกิ คิซาชิ  เป็นรถยนต์นั่งขนาดกลาง (Mid-Size Car) ที่ผลิตโดยซูซูกิ เมื่อปี พ.ศ. 2552 ซูซูกิ คิซาชิ เป็นรถยนต์นั่งขนาดกลางรุ่นแรกของซูซูกิที่ซูซูกิพัฒนาด้วยตนเอง เนื่องจากในช่วงก่อนหน้านั้น ซูซูกิ มีรถขนาดกลางอยู่แล้วรุ่นหนึ่ง คือ ซูซูกิ เวโรน่า  ซึ่งเป็นรถที่แลกเปลี่ยนกับแดวู มอเตอร์สผลิตในช่วงปี พ.ศ. 2547-2549 ในตลาดอเมริกา ซึ่งไม่ประสบความสำเร็จเท่าที่ควร แต่เนื่องจากในขณะนั้นซูซูกิต้องการขยายไลน์รถยนต์เพิ่มให้ครบทุกความต้องการ ซึ่งเป็นความหวังของซูซูกิ มอเตอร์เช่นกัน
ซูซูกิ คิซาชิ เป็นรถยนต์ที่มีชื่อแปลเป็นภาษาไทยได้ว่า โหมโรง เช่นเดียวกับคำว่า Prelude ซึ่งเป็นชื่อรถสปอร์ตรุ่นหนึ่งของฮอนด้า มีฐานการประกอบอยู่ที่ชิซุโอะกะ ประเทศญี่ปุ่น เริ่มจำหน่ายครั้งแรกในสหรัฐอเมริกาวันที่ 30 กรกฎาคม พ.ศ. 2552 และหยุดการจำหน่ายในเดือนพฤศจิกายน พ.ศ. 2555 เริ่มจำหน่ายในญี่ปุ่นวันที่ 21 ตุลาคม พ.ศ. 2552 เริ่มจำหน่ายในอเมริกาเหนือวันที่ 1 ธันวาคม พ.ศ. 2552 เริ่มจำหน่ายในออสเตรเลียและนิวซีแลนด์วันที่ 11 พฤษภาคม พ.ศ. 2553 และครั้งล่าสุดมีจำหน่ายที่อินเดีย วันที่ 2 กุมภาพันธ์ พ.ศ. 2554 โดยเป้าหมายคือการเป็นรถส่งสารแบรนด์ Suzuki DNA ให้แข็งแกร่งมากขึ้นพร้อมแข่งขันกับคู่แข่งซึ่งเป็นรถที่มีคุณภาพ มีรางวัลรับประกันได้ และขยายไลน์สินค้าให้ครอบคลุมทุกความต้องการนอกเหนือจากรถยนต์นั่งขนาดเล็ก รถจักรยานยนต์ และรถเอนกประสงค์ 
ซูซูกิ คิซาชิมีตัวถัง 1 แบบคือ ซีดาน 4 ประตู วางเครื่องยนต์อยู่ด้านหน้า มีระบบขับเคลื่อนล้อหน้าและระบบขับเคลื่อนสี่ล้อ ใช้เครื่องยนต์เบนซิน 2.4 ลิตร พร้อมกับเกียร์ธรรมดา 6 สปีด และเกียร์อัตโนมัติแบบ CVT มีระยะฐานล้อ 2,700 มม. ความยาว 4,650 มม. ความกว้าง 1,820 มม. และความสูง 1,480 มม.
มกุฎราชกุมารโซฮย็อน

เจ้าชายรัชทายาทโซฮย็อน (소현세자, 昭顯世子, 1612-1645) เป็นพระราชโอรสองค์ใหญ่ในพระเจ้าอินโจกับพระมเหสีอินรยอล ตระกูลฮัน องค์ชายโซฮยอนถูกส่งไปเป็นองค์ประกันของราชวงศ์ชิงที่เสิ่นหยางตามข้อตกลงหลังสิ้นสุดสงครามในปีค.ศ.1636 และเมื่อราชวงศ์ชิงยึดเมืองหลวงของราชวงศ์หมิงได้แล้วจึงย้ายไปอยู่ที่ปักกิ่งในค.ศ.1644 และมีการติดต่อกับ จอห์น อดัม อยู่เสมอ และทรงสิ้นพระชนม์ใน ค.ศ.1645 หลังจากนิวัติกลับโชซอนได้ไม่นาน
พระประวัติ.
เจ้าชายโซฮย็อนได้รับการสถาปนาเป็นพระรัชทายาท หรือ วังเซจา (王世子 왕세자) ใน ค.ศ.1625 เมื่อพระราชบิดาได้เสด็จขึ้นครองราชย์ในค.ศ.1623 ทรงเข้าพิธีอภิเษกสมรสกับลูกสาวของคังซ๊อกกี ในช่วงที่แมนจูรุกรานโชซอนครั้งที่สองในค.ศ.1636 องค์ชายโซฮยอนทรงลี้ภัยไปอยู้ที่ป้อมนัมฮันพร้อมกับพระเจ้าอินโจแต่เมื่อเกาะคังฮวาถูกแมนจูยึดครองสำเร็จ พระเจ้าอินโจจึงต้องยอมจำนนต่อจักรพรรดิหวงไท่จี๋ เจ้าชายโซฮยอนจึงเอาพระองค์เองไปเป็นองค์ประกันที่เสิ่นหยางพร้อมกับพระชายาและขุนนางอีกหลายคน
ช่วงที่เป็นองค์ประกันทรงวางพระองค์เป็นกลางระหว่างโชซ็อนและต้าชิง ทรงพยายามอย่างมากให้ต้าชิงเชื่อมั่นในพระองค์และโชซอนว่าจะไม่หักหลังต้าชิงเด็ดขาด ทรงปกป้องคิมซังฮอนที่ถูกกล่าวหาจากต้าชิงว่าเป็นผู้ริเริ่มคิดต่อต้านต้าชิง องค์ชายโซฮยอนได้รับการเรียนรู้ในด้านภาษามองโกลและยังช่วยต้าชิงพิชิตชายแดนทางด้านตะวันตกอีกด้วย
ค.ศ.1644 เจ้าชายโซฮย็อนประทับในปักกิ่งได้ 70 วันก็ต้องออกไปรบกับพวกต้าหมิงที่ยังคงสู้รบกับต้าชิง ทรงได้พบกับมิชชันนารีชาวเยอรมันชื่อ จอห์น อดัม และอดัมก็ได้พาพระองค์เข้าสู่ศาสนาคริสต์
พระเจ้าอินโจไม่พอพระทัยอย่างมากที่เจ้าชายโซฮย็อนไปยุ่งกับพวกอื่น และเมื่อกลับมาโชซ็อนในค.ศ.1645 พระเจ้าอินโจก็ต่อต้านและไม่เห็นด้วยที่องค์ชายโซฮยอนคิดที่จะปฏิรูปประเทศโดยใช้นิกายโรมันคาทอลิกและวิทยาการทางตะวันตก เจ้าชายโซฮย็อนสวรรคตอย่างกะทันหันหลังกลับโชซอนได้ไม่นาน นักประวัติศาสตร์สันนิษฐานว่าถูกวางยาพิษเพราะพระศพหลังสวรรคตนั้นมีจุดดำทั่วพระวรกายและพระวรกายก็เน่าเปื่อยอย่างรวดเร็ว
หลังการสวรรคตของเจ้าชายโซฮย็อนพระเจ้าอินโจจัดการเรื่องพระศพของพระราชโอรสอย่างรวดเร็วและไม่สมพระเกียรติ พระเจ้าอินโจไม่เคยไปเยี่ยมพระสุสานของเจ้าชายโซฮย็อนแม้แต่ครั้งเดียวจนพระองค์สวรรคต และพระเจ้าอินโจยังสั่งประหารพระชายาของเจ้าชายโซฮย็อนในข้อหากบฏ พระสุสานของเจ้าชายโซฮย็อนอยู่ที่เมืองโกยาง จังหวัดคยองกี
ลาร์รี แฮคแมน

ลาร์รี มาร์ติน แฮคแมน  เกิดเมื่อวันที่ 21 กันยายน ค.ศ. 1931 เป็นนักแสดงภาพยนตร์และนักแสดงโทรทัศน์ที่รู้จักกันมากที่สุดในการเล่นน้ำมันบารอนหิน J. R. Ewing ในช่วงยุค 1980 ทางรายการละครโทรทัศน์ที่สำคัญ ดาลัส ปัจจุบันได้เสียชีวิตลงเมื่อวันที่ 23 พฤศจิกายน ค.ศ. 2012 ด้วยวัย 81 ปีจากภาวะแทรกซ้อนของโรคมะเร็งเม็ดเลือดขาวอย่างเฉียบพลัน
อาสนวิหารลารอแชล

อาสนวิหารลารอแชล  หรือชื่อเต็มว่า อาสนวิหารนักบุญหลุยส์แห่งลารอแชล  เป็นอาสนวิหารโรมันคาทอลิก และเป็นที่ตั้งของมุขนายกประจำมุขมณฑลลารอแชลและแซ็งต์ ตั้งอยู่ที่ในเขตเมืองลารอแชล จังหวัดชาร็องต์-มารีตีม ในแคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่นักบุญหลุยส์ (อดีตพระมหากษัตริย์แห่งฝรั่งเศส) 
สืบเนื่องจากการผนวกระหว่างมุขมณฑลลารอแชล (ก่อตั้งเมื่อ ค.ศ. 1648) และมุขมณฑลแซ็งต์ เมื่อปี ค.ศ. 1852 อาสนวิหารแห่งใหม่ ประจำมุขมณฑลใหม่นี้ก็ยังคงมิได้วางศิลาฤกษ์แต่อย่างใด จนกระทั่งเมื่อปี ค.ศ. 1742 เนื่องจากได้ประสบปัญหาด้านเงินทุนก่อสร้าง สถาปนิกผู้เป็นเจ้าของแบบ คือ ฌัก กาบรีแยล ถึงแก่กรรมลง โดยมีบุตรชายของเขา อ็องฌ์-ฌัก กาบรีแยล เป็นผู้รับช่วงดูแลการก่อสร้างต่อ ถึงแม่ว่าจะยังไม่เสร็จสมบูรณ์แต่อาสนวิหารลารอแชลได้มีการเสกเมื่อปี ค.ศ. 1784 ตัวอาสนวิหารเป็นสถาปัตยกรรมฟื้นฟูคลาสสิก
บริเวณมุขโค้งของวิหาร มีหอระฆังเก่ายุคกลางแบบสถาปัตยกรรมกอทิก ที่เคยอยู่ติดกับโบสถ์นักบุญบาร์เตเลมีซึ่งสร้างขึ้นเมื่อปี ค.ศ. 1152 และต่อมาถูกทำลายลงในระหว่างสงครามศาสนาของฝรั่งเศสในปี ค.ศ. 1568 เหลือทิ้งไว้เพียงหอระฆัง ที่ในสมัยนั้นถือว่าเป็นสิ่งก่อสร้างที่สูงที่สุด ต่อมายังได้ใช้หอระฆังนี้เป็นป้อมปืนใหญ่เพื่อต่อสู้กับกองทัพหลวงของพระเจ้าหลุยส์ที่ 13 แห่งฝรั่งเศสที่มาบุกล้อมเมืองเมื่อปี ค.ศ. 1627
อาสนวิหารลารอแชลพร้อมทั้งหอระฆังแห่งโบสถ์นักบุญบาร์เตเลมีได้รับการขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906
ฟุตบอลชิงแชมป์สโมสรโลก 2013

ฟุตบอลชิงแชมป์สโมสรโลก 2013 หรือ ฟีฟ่าคลับเวิลด์คัพ 2013 เป็นการแข่งขันฟุตบอล ซึ่งจะเริ่มทำการแข่งขันในวันที่ 11 ถึง 21 ธันวาคม พ.ศ. 2556 โดยเป็นการจัดการแข่งขัน ฟีฟ่าคลับเวิลด์คัพ ครั้งที่ 10 ซึ่งจัดการแข่งขันโดย สหพันธ์ฟุตบอลระหว่างประเทศ หรือ ฟีฟ่า ซึ่งจะนำทีมที่ชนะเลิศจากแต่ละสมาพันธ์ทั่วโลกมาแข่งขันกัน โดยการแข่งขันในปีนี้ จัดที่ประเทศโมร็อกโก
การคัดเลือกเจ้าภาพ.
มีประเทศที่เสนอตัวเป็นเจ้าภาพการแข่งขันนี้ ซึ่งการคัดเลือกนี้จะเป็นการคัดเลือกในฟุตบอลชิงแชมป์สโมสรโลก 2013 และ 2014 (จะใช้เจ้าภาพจัดการแข่งขันประเทศเดียวกัน):
ในเดือนตุลาคม พ.ศ. 2554 ฟีฟ่า ได้กล่าวว่า อิหร่าน, แอฟริกาใต้ และสหรัฐอาหรับเอมิเรตส์ ได้ขอถอนตัว ทำให้เหลือโมร็อกโก เพียงประเทศเดียว ทำให้ฟีฟ่า ได้ยืนยันให้โมร็อกโกเป็นเจ้าภาพจัดการแข่งขัน ในวันที่ 17 ธันวาคม พ.ศ. 2554
สถานที่แข่งขัน.
สนามที่ใช้การแข่งขัน ฟุตบอลชิงแชมป์สโมสรโลก 2013 จะตั้งอยู่ในเมืองมาร์ราคิช และ อากาเดอร์
ทีมที่แข่งขัน.
ตารางการแข่งขัน.
"เวลาทั้งหมดเป็น เวลายูโรเปียนตะวันตก ."
ลอริอุสเวิลด์สปอตส์อะวอดส์

ลอริอุสเวิลด์สปอตส์อะวอดส์  เป็นพิธีมอบรางวัลเกียรติยศประจำปีเพื่อยกย่องบุคคลและทีมจากวงการกีฬาโลกแห่งกีฬาที่ทำผลงานยอดเยี่ยมและประสบความสำเร็จในรอบปีที่ผ่านมา ก่อตั้งขึ้นในปี ค.ศ. 1999 โดยมูลนิธิลอริอุสสปอร์ตฟอร์กูด ในความอุปถัมภ์ของเดมเลอร์และริชมอนต์ โดยแบ่งการมอบรางวัลทั้งหมด 9 สาขาในปัจจุบัน
โดยในปี ค.ศ. 2013 มีงานประกาศรางวัลลอริอุสเวิลด์สปอตส์อะวอดส์ 2013 จัดขึ้นที่นครรีโอเดจาเนโร ประเทศบราซิล ในวันที่ 11 มีนาคม ค.ศ. 2013 ตามเวลาท้องถิ่นของประเทศบราซิล
ประวัติ.
ลอริอุสเวิลด์สปอตส์อะวอดส์ได้ก่อตั้งขึ้นในปี ค.ศ. 1999 โดย เดมเลอร์ อาเก กับริชมง ซึ่งรางวัลมีชื่อแรกว่า "รางวัลกีฬาโลกลอริอุส" และได้เริ่มประกาศผลรางวัลและมอบรางวัลในปี ค.ศ. 2000
การพิจารณา.
กระบวนการการพิจารณาผู้ที่ได้รับรางวัลมี 2 ขั้นตอน โดยขั้นตอนแรกจะให้คณะกรรมการสรรหาซึ่งประกอบด้วยสื่อมวลชน มาร่วมกันลงคะแนนเลือกผู้สมควรได้รับรางวัลในสาขาต่าง ๆ ขึ้นมาก่อนอย่างละ 6 คน และต่อมาในขั้นตอนสุดท้ายคณะกรรมของสถาบันรางวัลกีฬาโลกลอริอุส ลงคะแนนลับเพื่อเลือกผู้ได้รับรางวัล
คณะกรรการในการพิจารณา.
การพิจารณาคัดเลือกผู้ที่ได้รับรางวัลจะแบ่งออกเป็น 3 ส่วน คือ ส่วนแรกจะคัดเลือกโดยสื่อมวลชน คัดเลือดผู้ที่ได้รับรางวัล 5 สาขา ได้แก่ นักกีฬาชายยอดเยี่ยมแห่งปี, นักกีฬาหญิงยอดเยี่ยมแห่งปี, ทีมกีฬายอดเยี่ยมแห่งปี, นักกีฬาที่มีพัฒนาการยอดเยี่ยมแห่งปี และนักกีฬาคัมแบ็กยอดเยี่ยมแห่งปี ส่วนที่สองคณะกรรมการสถาบันที่ประกอบด้วยผู้ชำนาญการคัดเลือกสาขาเดียว คือ นักกีฬาพิการยอดเยี่ยมแห่งปี และส่วนสุดท้ายผู้ก่อตั้งรางวัลดังกล่าวร่วมกับทางสถาบันสงวนสิทธิ์เป็นผู้คัดเลือกเอง ได้แก่ นักกีฬาประสบความสำเร็จสูงสุดมากเป็นพิเศษแห่งปี และบุคคลที่ทุ่มเทให้กับวงการกีฬาตลอดทั้งชีวิตแห่งปี
สาขารางวัล.
สาขารางวัลในปัจจุบัน.
การมอบรางวัลมีการมอบรางวัลตามสาขาทั้งหมด 9 สาขาในปัจจุบัน ได้แก่
พระเจ้าโจวอี้

พระเจ้าโจวอี้  เป็นกษัตริย์องค์ที่เจ็ดของจีนในราชวงศ์โจว ครองราชย์ในช่วงระหว่าง 899–892 ปีก่อนคริสตกาล หรือ 899–873 ปีก่อนคริสตกาล โดยประมาณตามประวัติศาสตร์โบราณของจีนเคมบริดจ์
ยวี่เหยียน

เจ้าชายยวี่เหยียน  ประสูติ ณ กรุงปักกิ่ง เมื่อวันที่ 17 พฤษภาคม ค.ศ. 1918 เป็นอดีตพระประมุขราชสกุลอ้ายซินเจว๋หลัว ต่อจากจักรพรรดิผู่อี๋ โดยสืบเชื้อสายจากจักรพรรดิเต้ากวง รัชกาลที่ 6 แห่งราชวงศ์ชิง และมีศักดิ์เป็นพระญาติกับจักรพรรดิผู่อี๋ จักรพรรดิต้าชิงพระองค์สุดท้าย ยวี่เหยียนยังอ้างสิทธิในราชบัลลังก์จักรพรรดิจีน สิ้นพระชนม์เมื่อวันที่ 18 มกราคม ค.ศ. 1999 ขณะพระชนมายุได้ 80 ชันษา 
ปัจจุบันเหิง เจิ้น พระนัดดา เป็นผู้สืบทอดตำแหน่งประมุขแห่งราชวงศ์ชิงและตำแหน่งผู้อ้างสิทธิในราชบัลลังก์องค์พระจักรพรรดิจีนองค์ปัจจุบัน
มิสเอ

มิสเอ (เกาหลี: ; อาร์อาร์: "Misseuei") เป็นวงดนตรีหญิงล้วนสัญชาติจีนและเกาหลีในสาธารณรัฐเกาหลีใต้ ซึ่งเจวายพีเอนเตอร์เทนเมนต์ก่อตั้งขึ้น และเอคิวเอนเตอร์เทนเมนต์กำกับดูแล ประกอบด้วย เฟย์ เจีย มินและ ซูจี เจียและมินออกจากกลุ่มในเดือนพฤษภาคม ค.ศ. 2016 และเดือนพฤศจิกายน ค.ศ. 2017 ตามลำดับก่อนที่จะแยกวงอย่างเป็นทางการเมื่อวันที่ 27 ธันวาคม 2017
นัชชา บุตรศรี

นัชชา บุตรศรี (ชื่อเกิด : ศศมล บุตรศรี / ชื่อเล่น:ปู) ก้าวเข้าสู่วงการบันเทิงโดยเริ่มจากการถ่ายโฆษณายาสระผมรีจอยส์, นางเอกมิวสิกวิดีโอ, พิธีกร และเป็นตัวแทนคนแรกของประเทศไทย ที่ได้เป็นวีเจ ทางเอ็มทีวีเอเชีย ออกอากาศ 5 ประเทศ ได้แก่ ญี่ปุ่น อินโดนีเซีย มาเลเซีย ไต้หวัน และฮ่องกง จึงไม่ต้องห่วงเลยว่า ภาษาอังกฤษของเธอจะดีแค่ไหน 
เธอเริ่มโลดแล่นบนจอเงินครั้งแรกกับภาพยนตร์แอ็คชั่นต่างชาติ “Final Combat” (ปี 2003) รับบทเป็นน้องสาวของนางเอก (ซอนย่า คูลลิ่ง) ประกบ โทนี่ ไวท์ กำกับโดย Menahem Golan และ “Beautiful Boxer” (ปี 2003) (– Beautiful Boxer ได้รับเลือกให้เข้าฉายในสาขา Panorama ของเทศกาลภาพยนตร์เบอร์ลินครั้งที่ 54 ปี 2004) ในบทพี่สาวของตุ้ม 
ซึ่งในเรื่องนี้เธอต้องสวมบทบาทเป็นผู้หญิงสูงวัย ประกบคู่เป็นคนรักของ สรพงษ์ ชาตรี ด้านผลงานละครก็มี เบญจา คีตา ความรัก ในปี 2546 รับบทเป็น มินตรา คู่กับ อัษฎาวุธ เหลืองสุนทร และ ละครเรื่อง อุบัติเหตุ รับบทเป็น แกมกาญจน์
รักไม่เก๊ จัดเต็มหัวใจ

รักไม่เก๊ จัดเต็มหัวใจ (ฮันกึล:개인의 취향, แกอินอึย ชวีฮยาง) เป็นละครโทรทัศน์แนวโรแมนติกคอมเมดี้ สร้างมาจากนวนิยายเรื่อง Personal Preference ที่เขียนโดย อี แซอิน (이새인) ออกอากาศทางสถานีโทรทัศน์ MBC กำกับการแสดงโดยโน จงชัน และซน ฮยองซอก ละครเรื่องนี้ได้รับความนิยมและโด่งดังมากเรื่องหนึ่ง และในเวลาต่อมาได้ออกอากาศในไต้หวัน สิงคโปร์ ฮ่องกง ญี่ปุ่น ฟิลิปปินส์ และประเทศไทย สำหรับประเทศไทยฉายทุกวันเสาร์ - อาทิตย์ เวลา 09.15 น. ทางช่อง 7 สี ตั้งแต่วันเสาร์ที่ 5 มีนาคม ถึงวันเสาร์ที่ 9 เมษายน 2554
เนื้อเรื่องย่อ.
พัค แกอิน อาศัยอยู่ในซังโกแจ ซึ่งเป็นบ้านเกาหลีโบราณเก่าแก่ (ฮันอก) เธอได้พบกับชอน จินโฮ สถาปนิกหนุ่มหล่อในระหว่างการเดินทาง และเรื่องยุ่งๆ ของทั้งคู่ก็เริ่มต้นขึ้น ฮัน ชางรยอล แฟนเก่าของแกอิน กลับไปแต่งงานกับคิม อินฮเย เพื่อนรักของเธอ ทำให้แกอินเสียใจมาก และชางรยอลก็กลายมาเป็นคู่แข่งของจินโฮในเรื่องงานออกแบบ 
จินโฮจำเป็นต้องมาเช่าซังโกแจที่แกอินอาศัยอยู่ เพื่อออกแบบแกลเลอรี่ในสไตล์เกาหลีแบบร่วมสมัยแข่งกับสถาปนิกอื่นๆ รวมทั้งชางรยอล โดยที่แกอินเข้าใจไปเองว่าจินโฮเป็นเกย์ เพราะนิสัยที่ต่างกันสุดขั้ว ทำให้ทั้งคู่ไม่ค่อยจะลงรอยกันนัก แต่นานวันเข้าความแตกต่างกลับกลายเป็นความสนิทสนม พวกเขาทั้งคู่เริ่มแน่ใจหัวใจตัวเอง แล้ววันหนึ่งแกอินก็รู้ว่าจินโฮไม่ใช่เกย์ ส่วนชางรยอลกับอินฮเยก็แยกทางกัน พวกเขาเข้ามาพัวพันทำให้ชีวิตของแกอินและจินโฮยุ่งวุ่นวายขึ้นไปอีก 
เรื่องราวความลับในอดีตทั้งของแกอินและซังโกแจหลังนี้ค่อยๆ ถูกเปิดเผยออกมา พร้อมๆ กับความรักของหญิงสาวและชายหนุ่มที่มีให้กันและกัน
ซูซูกิ เอพีวี

ซูซูกิ เอพีวี  เป็นรถยนต์เอนกประสงค์ขนาดเล็กมาก (Mini MPV) ที่ผลิตโดย ซูซูกิ ในปี พ.ศ. 2547 เป็นรถยนต์ที่สร้างขึ้นจากพื้นฐานของซูซูกิ แครี่ โดยออกแบบที่ประเทศญี่ปุ่น และผลิตที่ประเทศอินโดนีเซีย โดยบริษัท PT Indomobil Suzuki International มีเครื่องยนต์ 1.5 และ 1.6 ลิตร 92 แรงม้า เกียร์ธรรมดา 5 สปีด และเกียร์อัตโนมัติ 4 สปีด ระยะฐานล้อ 2,625 มม. ยาว 4,155 มม. กว้าง 1,655 มม. และสูง 1,840 มม. น้ำหนักของรถ 1,270 กก.
ต่อมาในปี พ.ศ. 2550 ได้มีการปรับโฉม Minorchange ขึ้น โดยปรับหน้าตาเล็กน้อย ส่วนรายละเอียดเครื่องยนต์นั้นไม่เปลี่ยนแปลง ในบางประเทศจะใช้ชื่อหลังไมเนอร์เชนจ์ว่า ซูซูกิ เอพีวี อารีนา เช่น อินโดนีเซีย เป็นต้น
ปัจจุบัน เอพีวียังมีการทำตลาดอยู่ในประเทศออสเตรเลีย ,อัลจีเรีย ,อารูบา ,โบลีเวีย ,ชิลี ,โดมินิกัน ,มาเลเซีย ,สิงคโปร์ ,บรูไน ,ปากีสถาน ,ฟิลิปปินส์และไทย ส่วนในอินโดนีเซียจะนำรุ่นใหม่มาทำตลาด คือ ซูซูกิ เออร์ติกา 
ในประเทศไทย เอพีวีเปิดตัวเมื่อปี พ.ศ. 2548 โดยเป็นรถนำเข้ามาจากประเทศอินโดนีเซีย เป็นรุ่น 1.6 ลิตร เกียร์ธรรมดา 5 สปีดและเกียร์อัตโนมัติ 4 สปีด และไมเนอร์เชนจ์เมื่อปี พ.ศ. 2551
สถานีรถไฟเอโนชิมะ

สถานีรถไฟเอโนชิมะ (; โรมาจิ: "Enoshima-eki") เป็นสถานีรถไฟบนเส้นทางสายเอโนชิมะ ของรถไฟฟ้าเอโนชิมะ ตั้งอยู่ที่เมืองฟูจิซาวะ จังหวัดคานางาวะ ห่างจากสถานีปลายทางฟูจิซาวะ 3.3 กิโลเมตร
เปิดใช้บริการครั้งแรกในวันที่ 1 กันยายน ค.ศ. 1902 ในชื่อสถานีรถไฟคาตาเซะ (; โรมาจิ: "Katase-eki") และเปลี่ยนชื่อเป็นอย่างปัจจุบันในปี ค.ศ. 1929 ตัวอาคารสถานีในปัจจุบันเป็นอาคารที่สร้างขึ้นใหม่ในปี ค.ศ. 1999
รูปแบบสถานี.
สถานีรถไฟเอโนชิมะ ประกอบไปด้วยชานชาลาด้านข้างสองฝั่งตรงข้ามกัน กับรางรถไฟระดับผิวดิน
โอดาเตะ

โอดาเตะ  เป็นนครที่ตั้งอยู่ทางตอนเหนือของจังหวัดอากิตะ ประเทศญี่ปุ่น ยกฐานะเป็นเทศบาลนครเมื่อวันที่ 1 เมษายน ค.ศ. 1951 มีจำนวนประชากร ณ วันที่ 1 เมษายน ค.ศ. 2023 ประมาณ 66,090 คน
ภูมิศาสตร์.
โอดาเตะตั้งอยู่ในเขตภูเขาทางตอนเหนือของจังหวัดอากิตะ ทางทิศตะวันออกติดกับเทือกเขาโออุทางทิศเหนือติดกับจังหวัดอาโอโมริ เมืองนี้มีภูมิศาสตร์เป็นแอ่งถูกล้อมรอบด้วยภูเขาทุกด้าน พื้นที่ส่วนใหญ่ของเมืองถูกปกคลุมไปด้วยป่าเนื่องจากที่ตั้งของเมืองมีหิมะตกหนักในฤดูหนาว 
ประชากร.
ประชากรของโอดาเตะสูงสุดในช่วงทศวรรษ 1950 และลดลงตั้งแต่นั้นมา ตามข้อมูลสํามะโนประชากรญี่ปุ่น
ข้อพิพาทบอร์เนียวเหนือ

ข้อพิพาทบอร์เนียวเหนือ หมายถึง ข้อพิพาทดินแดนระหว่างประเทศมาเลเซียกับประเทศฟิลิปปินส์เหนือพื้นที่ส่วนใหญ่ทางตะวันออกของรัฐซาบะฮ์ รัฐซาบะฮ์มีชื่อเรียกว่า "บอร์เนียวเหนือ" ก่อนการสถาปนาสหพันธรัฐมาเลเซีย ประเทศฟิลิปปินส์ยังคงถือ "การอ้างสิทธิ์แฝง" (dormant claim) เหนือรัฐซาบะฮ์ ผ่านมรดกของอดีตรัฐสุลต่านซูลู บนพื้นฐานที่ว่า ดินแดนส่วนนั้นถูกบริษัทบอร์เนียวเหนือของอังกฤษเช่าไปในปี ค.ศ. 1878 โดยที่อำนาจอธิปไตยของรัฐสุลต่านไม่เคยถูกยกเลิก แต่มาเลเซียพิจารณาว่าข้อพิพาทดังกล่าว "มิใช่ประเด็น" เพราะเข้าใจความตกลงเมื่อปี ค.ศ. 1878 ว่าเป็นความตกลงการยอมโอนให้ (cession) และดูเหมือนว่าผู้อยู่อาศัยในรัฐซาบะฮ์จะใช้สิทธิในการกำหนดการปกครองด้วยตนเองของพวกเขาเมื่อออกเสียงเข้าร่วมสหพันธรัฐมาเลเซียในปี ค.ศ. 1963
โกสตาเดลโซล

โกสตาเดลโซล ("ชายฝั่งแดดจัด" หรือ "ชายฝั่งพระอาทิตย์") เป็นภูมิภาคในแคว้นอันดาลูซิอา ทางตอนใต้ของประเทศสเปน ประกอบด้วยเมืองทางชายหาดรอบชายฝั่งทะเลเมดิเตอร์เรเนียนในจังหวัดมาลากา ตั้งอยู่ระหว่างโกสตาเดลาลุซกับโกสตาโตรปิกัล เดิมเป็นสถานที่ตกปลาเล็ก ๆ แต่หลังจากนั้นได้เปลี่ยนแปลงไปในคริสต์ศตวรรษที่ 20 โดยได้กลายเป็นจุดหมายปลายทางของนักท่องเที่ยวจากทั่วโลก
เมืองที่สำคัญได้แก่ นครมาลากา และเมืองเล็ก ๆ อย่างตอร์เรโมลิโนส, เบนัลมาเดนา, ฟูเองฆิโรลา, มิฆัส, มาร์เบยา, ซานเปโดรเดอัลกันตารา, เอสเตโปนา, มานิลบา, กาซาเรส, ริงกอนเดลาบิกโตเรีย, เบเลซ-มาลากา, เนร์ฆา, ฟริฆิเลียนา และตอร์รอกซ์
โกสตาเดลโซลเป็นภูมิภาคที่ต้อนรับนักท่องเที่ยวมากกว่าล้านคนต่อปี โดยมากมักจะเดินทางจากสนามบินมาลากา และมุ่งหน้าไปยังสถานพักตากอากาศริมชายหาด ตั้งแต่มานิบาทางตะวันตก ไปจนถึงเนร์ฆาทางฝั่งตะวันออก
โยโกเตะ

โยโกเตะ  เป็นนครทางตะวันออกเฉียงใต้ของจังหวัดอากิตะ ประเทศญี่ปุ่น สถาปนาเมื่อวันที่ 1 เมษายน ค.ศ. 1951 เมื่อวันที่ 1 กุมภาพันธ์ ค.ศ. 2023 มีจำนวนประชากร 81,912 คน
ภูมิศาสตร์.
โยโกเตะตั้งอยู่ทางตะวันออกเฉียงใต้ของจังหวัดอากิตะ ทางทิศตะวันออกติดกับเทือกเขาโออุและจังหวัดอิวาเตะ มีแม่น้ำโยโกเตะไหลจากเทือกเขาโออุทางทิศตะวันออกไหลลงสู่ตัวเมือง
อาเบะโนมิกส์

อาเบะโนมิกส์ ([คำผสมระหว่าง "Abe" กับ "Economics"]) หมายถึงนโยบายเศรษฐกิจได้รับการผลักดันและดำเนินการในรัฐบาลที่สองของชินโซ อาเบะ อดีตนายกรัฐมนตรีญี่ปุ่น
อาเบะโนมิกส์ประกอบด้วยนโยบายการเงินและนโยบายการคลัง ที่เน้นในการส่งเสริมการลงทุนของภาคเอกชนของญี่ปุ่นที่ซบเซามากว่ายี่สิบปี โดยที่รัฐบาลกำหนดเป้าหมายอัตราเงินเฟ้อในประเทศไว้ที่ 2% ต่อปี รวมถึงการออกมาตรการเพื่อให้เงินเยนอ่อนค่าลง, การตั้งอัตราดอกเบี้ยติดลบ, การออกมาตรการผ่อนคลายเชิงปริมาณที่หนักหน่วง, การเพิ่มการลงทุนของภาครัฐ, การให้ธนาคารแห่งประเทศญี่ปุ่นรับซื้อพันธบัตรรัฐบาลคืนจากตลาด และการปรับปรุงพระราชบัญญัติธนาคารแห่งประเทศญี่ปุ่น
โดยเฉพาะการออกมาตรการผ่อนคลายเชิงปริมาณ (QE) ของญี่ปุ่นที่ทำควบคู่ไปกับของสหรัฐอเมริกา ที่ก่อให้เกิดปริมาณเงินมหาศาลขึ้นในระบบ ซึ่งปริมาณเงินมหาศาลเหล่านี้ได้เข้าไปลงทุนและเก็งกำไรในตราสารทุน, ตราสารหนี้ และตลาดทุนหลายแห่งทั่วโลก ก่อให้เกิดปรากฏการณ์ดัชนีของตลาดหลักทรัพย์ต่าง ๆ ทะยานขึ้นจนทำลายสถิติ จนนักเศรษฐศาสตร์บางส่วนได้แสดงความกังวลถึงภาวะเศรษฐกิจฟองสบู่ที่อาจเกิดขึ้น
คาดว่านโยบายเหล่านี้จะทำให้กรัฐบาลมีการใช้จ่ายงบประมาณเพิ่มขึ้น 2% ของ GDP และมีขาดดุลเพิ่มโอกาสถึง 11.5% ของ GDP ในปี พ.ศ. 2556
ดร. อัลบัน

ดร. อัลบัน  หรือมีชื่อจริงว่า อัลบัน นาวาปา  เกิดเมื่อวันที่ 26 สิงหาคม พ.ศ. 2500) เป็นนักดนตรีและโปรดิวเซอร์เพลงชาวสวีเดนสัญชาติไนจีเรียโดยกำเนิด เขามีค่ายเพลง "ดร.เรเคิด" (dr-records) เป็นของตัวเอง ดนตรีของเขามักจะถูกอธิบายเป็นที่รู้จักกันดีที่สุดในแนว ยูโรแดนซ์/ฮิปฮอป เร้กเก้ กับ แดนซ์ฮอล เขาเป็นที่รู้จักดีที่สุดสำหรับเพลงที่ดังไปทั่วโลกในปี พ.ศ. 2535 อย่าง "อิตส์มายไลฟ์" (It's My Life)
ประวัติ.
ดร. อัลบัน มีชื่อเต็มคือ อัลบัน อุโซมา นาวาปา (Alban Uzoma Nwapa) โตอยู่ในครอบครัวชนชั้นกลางพร้อมกับเด็ก 10 คน ที่เมื่อง โอกุตา ในรัฐอิโม ประเทศไนจีเรีย เขามีการศึกษาในระดับมัธยมศึกษาของเขาในวิทยาลัยไครสต์เดอะคิง (Christ The King) ที่เมื่องอบา (Aba) และ และการใช้ชีวิตส่วนใหญ่ในวัยหนุ่มของเขาอยู่ในบ้านเกิดที่เรื่องโอกุตา ตอนอายุ 23 เขาได้เดินทางไปสวีเดนเพื่อศึกษาวิชาทำฟัน เพื่อที่สามารถจะเป็นทุนการศึกษาของเขาได้ ดร. อัลบัน ได้ทำงานเป็นดีเจที่คลับ อัลฟาเบทสตรีท (Alphabet Street) ชื่อของเขากลายเป็นที่รู้จักกันอย่างแพร่หลาย โดยเฉพาะอย่างยิ่งตั้งแต่ ดร. อัลบัน มักจะร้องเพลงบนบันทึกเสียงโดยเร่งความเร็วบนเทิร์นเทเบิล เมื่อดีเจเรเนไม่สามารถช่วยอะไรได้ แต่เขาพึงสังเกตได้ว่าค้นพบตัวเอง อัลบัน จบการศึกษาของเขาพอดีได้เปิดการทำฟันฝึกหัดของเขาเอง และการเฝ้าดูกับการเป็นดีเจซึ่งเป็นงานอดิเรกที่ให้ทำให้เขาร่ำรวย
ในปี 1990 เขาได้พบกับ เดนนิซ ป็อป (Denniz Pop) จากค่ายเพลง SweMix และร่วมกับ เดนนิซ และ ควีนแร็ป (Rap-Queen) พวกเขาได้จำหน่ายอัลบั้มแรกในชื่อ "เฮลโลแอฟริกา" (Hello Africa) อัลบันได้เอาชื่อ ดร. อัลบัน มาใช้เปิดตัวอัลบั้มของเขา "Hello Africa" มีเพลงฮิตได้แก่ "เฮลโลแอฟริกา" (Hello Africa) และ "โนโค้ก" (No Coke) ซึ่งทั้งสองเพลงจบลงด้วยการขายซิงเกิลได้เป็นล้าน อัลบั้มได้ประสบความสำเร็จจนอัลบันได้รับการรับรองจากรางวัลทองคำในตลาดมากมายรวมทั้ง เยอรมัน (มียอดขายกว่า 250,000 ชุด) ออสเตรีย (มียอดขายกว่า 25,000 ชุด) และสวิสเซอร์แลนด์ (มียอดขายกว่า 25,000 ชุด)
จาง ยฺหวินฟ่าง

จาง ยฺหวินฟ่าง  เป็นภรรยาของยวี่เหยียน อดีตประมุขราชสกุลอ้ายซินเจว๋หลัว ทั้งสองสมรสกันในปี พ.ศ. 2492 เมื่อภรรยาเอกของยวี่เหยียนเสียชีวิตและงานศพจบสิ้นลง ยฺหวินฟ่างจึงได้อ้างสิทธิในตำแหน่งสมเด็จพระจักรพรรดินีจีนแทนในระหว่างปี พ.ศ. 2537 – พ.ศ. 2542
ถู ยั่นหลิง

ถู ยั่นหลิง  เกิดเมื่อปี พ.ศ. 2490 เป็นภรรยาของเหิง เจิ้นผู้นำราชตระกูลอ้ายซินเจว๋หลัวคนปัจจุบัน และเป็นผู้อ้างสิทธิในตำแหน่งจักพรรดินีจีนตั้งแต่ปีพ.ศ. 2510 ต่อจากจัง หยุนฟั่ง
ธอร์ เทพเจ้าสายฟ้าโลกาทมิฬ

ธอร์: เทพเจ้าสายฟ้าโลกาทมิฬ  เป็นภาพยนตร์ซูเปอร์ฮีโรอเมริกัน ในปี 2013 ที่สร้างจากหนังสือการ์ตูนของมาร์เวลเรื่อง ธอร์ สร้างโดย มาร์เวล สตูดิโอส์ และ พาราเมาต์พิกเจอส์ เป็นภาค 2 ในภาพยนตร์ไตรภาค และเป็นภาพยนตร์เรื่องที่ 8 ของจักรวาลมาร์เวล กำกับโดย อลัน เทย์เลอร์ นำแสดงโดย คริส เฮมสวอร์ธ ในเรื่องนี้ ธอร์ได้ร่วมมือกับโลกิเพื่อปกป้องอาณาจักรทั้งเก้าจากดาร์กเอลฟ์ ที่ตั้งใจจะให้จักรวาลเข้าไปสู่ความมืด ภาพยนตร์เข้าฉายในสหรัฐอเมริกาเมื่อวันที่ 8 พฤศจิกายน ค.ศ. 2013
อัครมุขมณฑลบัวโนสไอเรส

อัครมุขมณฑลบัวโนสไอเรส  เป็นอัครมุขมณฑลโรมันคาทอลิกตั้งอยู่ภายในกรุงบัวโนสไอเรส ประเทศอาร์เจนตินา
อัครมุขมณฑลนี้เดิมมีสถานะเป็นมุขมณฑลบัวโนสไอเรส โดยแยกตัวออกมาจากมุขมณฑลปารากวัยเมื่อวันที่ 6 เมษายน ค.ศ. 1620 ต่อมาได้เสียพื้นที่บางส่วนออกไปตั้งเป็นมิสซังมอนเตวิเดโอและมุขมณฑลปารานา จนกระทั่งวันที่ 5 มีนาคม ค.ศ. 1866 จึงถูกยกสถานะขึ้นเป็นอัครมุขมณฑลมาจนปัจจุบัน
ปัจจุบันอัครมุขมณฑลบัวโนสไอเรสมีพื้นที่ 203 ตารางกิโลเมตร แบ่งออกเป็น 183 เขตแพริช มีคริสต์ศาสนิกชนนิกายโรมันคาทอลิกอาศัยอยู่ราว 2,789,000 คน (สถิติปี ค.ศ. 2006) อาสนวิหารพระตรีเอกภาพเป็นอาสนวิหารประจำอัครมุขมณฑล อัครมุขนายกคนปัจจุบันคือ "อาร์ชบิชอปมาเรียว เอาเรเลียว โปลี" ซึ่งได้รับแต่งตั้งเมื่อวัน 28 มีนาคม ค.ศ. 2013 สืบตำแหน่งแทนพระคาร์ดินัลคอร์เค เบร์โกเกลียว ที่พ้นจากตำแหน่งเพราะได้รับเลือกเป็นสมเด็จพระสันตะปาปาฟรานซิส
ปริมุขมณฑล.
อัครมุขมณฑลบัวโนสไอเรส มีปริมุขมณฑลในสังกัดทั้งสิ้น 12 มุขมณฑลดังนี้
รายชื่อนครในประเทศญี่ปุ่น

นี่คือ รายชื่อนครในประเทศญี่ปุ่น ที่จัดเรียงตามจังหวัด และนครในแต่ละจังหวัดจะเรียงตามวันที่จัดตั้งเป็นนคร รายชื่อนี้ยังสามารถจัดเรียงตามจำนวนประชากร พื้นที่ ความหนาแน่น และวันที่จัดตั้งได้ นครที่มีขนาดใหญ่เป็นอันดับต้น ๆ ของประเทศจะมีสถานะเป็นนครใหญ่ที่รัฐกำหนด นครที่มีความสำคัญระดับภูมิภาคบางแห่งจะถูกกำหนดให้เป็นนครศูนย์กลาง โตเกียวจะไม่รวมอยู่ในรายชื่อนี้ เนื่องจากนครโตเกียวถูกยกเลิกไปแล้วเมื่อวันที่ 1 กรกฎาคม ค.ศ. 1943 ปัจจุบันโตเกียวมีสถานะเป็นมหานคร (都 "to") โดยพื้นที่ที่เป็นนครโตเกียวปัจจุบันกลายเป็นพื้นที่เขตพิเศษ 23 แห่ง (ซึ่งแต่ละเขตมีสถานะเดียวกันกับนคร)
รายชื่อนคร.
<templatestyles src="Template:Table alignment/tables.css" />
<templatestyles src="แม่แบบ:sticky header/styles.css"/>
ยูฟ่าแชมเปียนส์ลีก นัดชิงชนะเลิศ 2013

ยูฟ่าแชมเปียนส์ลีก นัดชิงชนะเลิศ 2013 เป็นนัดชิงชนะเลิศของการแข่งขันฟุตบอล ยูฟ่าแชมเปียนส์ลีก ฤดูกาล 2012–13 และเป็นครั้งที่ 58 ของการแข่งขันชิงแชมป์สโมสรในทวีปยุโรปโดยยูฟ่า และเป็นฤดูกาลที่ 21 ตั้งแต่การเปลี่ยนชื่อ จากยูโรเปียนแชมเปียนคลับ เป็นยูฟ่าแชมเปียนส์ลีก โดยการแข่งขันนัดนี้ จะมีขึ้นที่สนามกีฬาเวมบลีย์ ชานกรุงลอนดอน ประเทศอังกฤษ ในวันที่ 25 พฤษภาคม พ.ศ. 2556 ซึ่งสนามนี้เป็นสนามเหย้าของทีมชาติอังกฤษ
ในฐานะทีมชนะเลิศ, บาเยิร์นมิวนิกจะต้องไปพบกับเชลซี ในยูฟ่าซูเปอร์คัพ 2013 และจะเป็นทีมของยูฟ่า เข้าแข่งขันในรอบรองชนะเลิศของ ฟุตบอลชิงแชมป์สโมสรโลก 2013
สถานที่แข่งขัน.
สนามเวมบลีย์ หรือ สนามกีฬาเวมบลีย์ ถูกยืนยันให้เป็นสนามแข่งขันในรอบชิงชนะเลิศ เมื่อวันที่ 16 มิถุนายน พ.ศ. 2554 โดยเคยจัดการแข่งขันในรอบชิงชนะเลิศ 2011 (พ.ศ. 2554) มาแล้ว โดยเวมบลีย์จะสร้างประวัติศาสตร์โดยการเป็นสนามแรกี่ได้จัดการแข่งขันในรอบชิงชนะเลิศ 2 ครั้งภายในเวลา 3 ปี ซึ่งเป็นช่วงระยะเวลาที่สั้นที่สุดในการจัดการแข่งขัน 2 ครั้ง โดยมิเชล พลาตินี่ ประธานยูฟ่า จัดให้มีการแข่งขันที่สนามนี้ เพื่อฉลอง 150 ปีของ สมาคมฟุตบอลอังกฤษ และจะเป็นครั้งที่ 7 ที่จะจัดการแข่งขันรอบชิงชนะเลิศของการแข่งขันฟุตบอลชิงแชมป์สโมสรยุโรปที่เวมบลีย์ นับตั้งแต่ 1963, 1968, 1971, 1978, 1992 และ 2011
โดยสนามกีฬาเวมบลีย์ ก่อนที่จะมีการปรับปรุงสร้างใหม่ ได้จัดการแข่งขัน 5 ครั้ง โดยปี 1968 และ 1978 เป็นทีมจากประเทศอังกฤษ ที่แข่งขันในรอบชิงชนะเลิศ ซึ่งปี 1968 เป็น แมนเชสเตอร์ยูไนเต็ด ที่สามารถเอาชนะ ไบฟีกา 4–1 และต่อมาในปี 1978 ลิเวอร์พูล ก็ชนะ คลับบรูจ 1–0 ต่อมาในปี 1971 อาแจ็กซ์ ก็ทำสำเร็จในการคว้าแชมป์ติดต่อกัน 3 ครั้งที่เวบลีย์ ซึ่งเอาชนะ พานาธีไนกอส 2–0 ในปี 1992 บาร์เซโลนา ชนะ ซัมป์โดเรีย 1–0 โดยเป็นฤดูกาลสุดท้ายก่อนจะเปลี่ยนมาเป็นแชมเปียนส์ลีก
เมื่อมีการเปิดงาน บริติชเอ็มไพร์เอ็กซ์ฮิบีชัน ในปี ค.ศ. 1923 สนามนี้จึงรู้จักกันในชื่อ เอ็มไพร์สเตเดียม โดยปีนั้นมีการจัดการแข่งขัน รอบชิงชนะเลิศของเอฟเอคัพ โดยมีผู้ชมประมาณ 120,000 คน ระหว่างโบลตันวันเดอเรอส์ กับ เวสต์แฮมยูไนเต็ด และต่อมาก็ได้เป็นสนามเหย้าของ ทีมชาติอังกฤษ ใน ฟุตบอลโลก 1966 รวมถึงรอบชิงชนะเลิศที่อังกฤษได้ชนะ เยอรมนี 4–2 และ ฟุตบอลชิงแชมป์แห่งชาติยุโรป 1996 ต่อมาสนามถูกปิดในปี ค.ศ. 2000 และถูกสร้างใหม่ใน 3 ปีต่อมา โดยมีความจุประมาณ 90,000 ที่นั่ง และเปิดครั้งแรกเมื่อปี ค.ศ. 2007 และสนามใหม่แห่งนี้ได้ถูกจัดการแข่งขัน ยูฟ่าแชมเปียนส์ลีก รอบชิงนะเลิศ 2011 โดย บาร์เซโลนา พบกับ แมนเชสเตอร์ยูไนเต็ด ซึ่งเป็นรีแมตซ์ของการแข่งขันรอบชิงชนะเลิศใน 2 ปีก่อนหน้านี้ โดยเป็นบาร์เซโลนาที่คว้าแชมป์สมัยที่ 4 ด้วยการชนะ 3–1
เชลซี แมนนิง

เชลซี เอลิซาเบธ แมนนิง (เกิด แบรดลีย์ เอ็ดเวิร์ด แมนนิง, 17 ธันวาคม พ.ศ. 2530) เป็นนักกิจกรรมและผู้แจ้งเบาะแสชาวอเมริกัน เธอเป็นอดีตทหารแห่งกองทัพบกสหรัฐอเมริกาผู้ถูกจับกุมในเดือนพฤษภาคม พ.ศ. 2553 ในประเทศอิรัก หลังถูกสงสัยว่าส่งต่อข้อมูลลับให้แก่เว็บไซต์วิกิลีกส์ เธอถูกตั้งหลายข้อหา ซึ่งรวมถึงการส่งต่อสารสนเทศความมั่นคงของชาติให้แก่แหล่งที่ไม่ได้รับมอบอำนาจและช่วยเหลือข้าศึก ซึ่งเป็นความผิดที่มีโทษถึงประหารชีวิต แม้อัยการกล่าวว่า พวกเขาไม่มุ่งโทษประหารชีวิต เธอถูกนำตัวขึ้นศาลในเดือนกุมภาพันธ์ พ.ศ. 2555 ที่ฟอร์ทมีด รัฐแมรีแลนด์ ที่ซึ่งเขาปฏิเสธจะเข้าให้การแก้ฟ้อง การพิจารณามีขึ้นในเดือนสิงหาคม พ.ศ. 2556 เธอถูกพิพากษาให้จำคุกเป็นเวลา 35 ปี และสามารถขออภัยโทษได้ภายหลังถูกจำคุกไปแล้วแปดปี และถูกถอดยศและริบเกียรติทั้งหมดในกองทัพบกสหรัฐ แมนนิงเป็นผู้หญิงข้ามเพศที่กล่าวในปี พ.ศ. 2556 ว่าเธอมีอัตลักษณ์ทางเพศเป็น ผู้หญิง มาตั้งแคเด็ด และต้องการเป็นที่รู้จักในชื่อ เชลซี แมนนิ่ง ปัจจุบันในปี พ.ศ. 2560 เธอได้พ้นโทษออกจากคุกแล้ว
โรงแรมรยูกย็อง

โรงแรมรยูกย็อง (ชื่ออื่น รยู-คย็อง) เป็นตึกระฟ้าที่มีความสูงมากที่สุดในประเทศเกาหลีเหนือ และเป็นตึกระฟ้าทรงพีระมิดที่สูงที่สุดในโลก มีจำนวน 105 ชั้น และชื่อของโรงแรมนี้ (รยูกย็อง มีความหมายว่า "เมืองหลวงแห่งต้นหลิว") ยังสื่อถึงประวัติศาสตร์ของกรุงเปียงยางอีกด้วย โรงแรมนี้ยังเรียกขานในอีกชื่อหนึ่ง เรียกว่า ตึก 105 ชั้น
โรงแรมรยูกย็องเริ่มก่อสร้างเมื่อ ค.ศ. 1987 แต่ก็ได้หยุดชะงักชั่วคราวลงเมื่อ ค.ศ. 1992 ซึ่งเป็นยุคเศรษฐกิจตกต่ำหลังจากสหภาพโซเวียตล่มสลาย ตั้งแต่ ค.ศ. 1992 เป็นต้นมา ตึกก็ถูกปล่อยถึงให้รกร้าง จนกระทั่งในปี ค.ศ. 2008 การก่อสร้างได้เริ่มต้นใหม่อีกครั้ง และมีกำหนดเปิดในช่วงกลางปี ค.ศ. 2013 ปัจจุบันได้มีการติดตั้งจอภาพในฝั่งหนึ่งของตึกเพื่อแสดงภาพแอนิเมชันเกี่ยวกับการชวนเชื่อของรัฐบาล
โครงสร้าง.
โรงแรมรยูกย็องมีความสูงที่ ทำให้กลายเป็นตึกระฟ้าเพียงหนึ่งเดียวของกรุงเปียงยาง อย่างไรก็ตาม ตึกนี้ก็ถูกซีเอ็นเอ็นจัดให้อยู่ในอันดับตึกน่าเกลียดที่สุดในโลก
ตัวตึกเป็นทรงพีระมิด มีปีกทั้งหมด 3 ข้าง แต่ละข้างยาว กว้าง ทำมุม 75 องศา มุมปีกแต่ละข้างจะมารวมกันที่ยอดตึก ซึ่งยอดตึกมีหน้าตัดเป็นกรวย กว้าง ซึ่งยอดกรวยสามารถหมุนไปรอบ ๆ ได้ ตัวโรงแรมประกอบไปด้วยห้องพัก 3,000-7,665 ห้อง ภัตตาคาร และอื่น ๆ
Alocasia

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Alocasia เป็นสกุลของพืชในวงศ์ Araceae เป็นพืชที่สร้างลำต้นใต้ดินแบบไรโซมหรือทูเบอร์ เป็นพืชหลายฤดู ประกอบด้วยสปีชีส์ต่างๆ 79 สปีชีส์ เป็นพืชพื้นเมืองในเขตร้อนและกึ่งเขตร้อนของเอเชียและออสเตรเลียตะวันออก มีการปลูกทั่วโลก 
สปีชีส์.
<templatestyles src="Div col/styles.css"/>
อวฮาน

อวฮาน  เป็นความคิดริเริ่มที่สนับสนุนโดยมูลนิธิบิลและเมลินดาเกตส์ เพื่อลดการแพร่กระจายของเอชไอวีในประเทศอินเดีย โครงการนี้เริ่มต้นใน ค.ศ. 2003 ส่วนใน ค.ศ. 2009 ทางมูลนิธิเกตส์ได้ให้คำมั่นสัญญาว่าจะมอบ 338 ล้านดอลลาร์สหรัฐให้แก่โครงการนี้
การก่อตั้ง.
มูลนิธิบิลและเมลินดา เกตส์ ได้เปิดตัวอวฮานใน ค.ศ. 2003 โดยมีจุดมุ่งหมายในการพัฒนารูปแบบระบบการป้องกันเอชไอวีในประเทศอินเดีย และส่งเสริมคนอื่น ๆ ในประเทศอินเดียและทั่วโลกสำหรับการปรับตัวและเปิดรับแบบอย่างเหล่านั้น
กลยุทธ์.
นอกเหนือไปจากพนักงานป้องกันเอชไอวีขององค์กรแล้ว อวฮานได้ให้องค์กรด้านสุขภาพของรัฐบาลกับองค์กรพัฒนาเอกชนได้ใช้เครื่องมือที่พวกเขาต้องการใช้สำหรับการป้องกันเอชไอวีจากองค์กรอวฮานเอง อวฮานมีเทคนิคป้องกันหลัก ดังต่อไปนี้:
ความยากลำบากในการสื่อสาร.
ใน ค.ศ. 2005 รายงานภายในได้ระบุว่าคนในท้องถิ่น และแม้กระทั่งแรงงานที่แผ่ออกไป มีความเข้าใจถึงกองทุนอวฮานไปอย่างยากลำบาก โดยเฉพาะอย่างยิ่งคนในท้องถิ่น ซึ่งมีปัญหาในการทำความเข้าใจต่อการให้บริการทางคลินิกของอวฮานรวมถึงการนำเสนอจากนักการศึกษา
สิ่งสืบเนื่อง.
ในเดือนตุลาคม ค.ศ. 2011 ได้มีการตีพิมพ์การศึกษาในเดอะแลนเซ็ท โดยได้ข้อสรุปว่าระหว่าง ค.ศ. 2003-8 โครงการอวฮานมีความกระตือรือร้นในการลดอัตราติดเชื้อเอชไอวีในชุมชน ด้วยการเพิ่มการป้องกันรวมถึงการระดมทุนที่เพิ่มขึ้น